ועדת הכלכלה, כנסת 25, פרוטוקול מספר 243, 2023-12-05 00:00

הוועדה למיזמים ציבוריים): בוקר טוב לכולם

הוועדה למיזמים ציבוריים):  בוקר טוב רון, חברי הוועדה, אורחים יקרים

הוועדה למיזמים ציבוריים):  היום כ"ב בכסלו, ה-5 בדצמבר 2023

הוועדה למיזמים ציבוריים):  אנחנו בישיבת המשך לישיבה שקיימנו לפני כשבועיים בנושא של מקורות הון לגופים חוץ בנקאיים, במסגרת מה שקרה עכשיו במלחמה וההחלטה של בנק ישראל לתת 10 מיליארד שקלים כהלוואות לחיזוק העסקים הקטנים והבינוניים

הוועדה למיזמים ציבוריים):  אני מזכיר לכולם שאת הישיבה הקודמת סיימנו עם מספר בקשות ונשמח לשמוע את ההתייחסויות של הגופים השונים ואחר כך גם של ארגוני החברה האזרחית

הוועדה למיזמים ציבוריים):       הבקשה הראשונה הייתה לבנק ישראל

הוועדה למיזמים ציבוריים):  ביקשנו מבנק ישראל להגיש לנו מתווה חדש, מתווה מעודכן

הוועדה למיזמים ציבוריים):  אני חושב שהוועדה הביעה את דעתה לגבי המתווים שבנק ישראל שם על השולחן

הוועדה למיזמים ציבוריים):  הבהרנו שהמתווה הזה, למרות שהוא בא לברך, הוא יצא במידה מסוימת מקלל כיוון שהוא נתן עדיפות גבוהה לבנקים שממילא הם הגופים החזקים, דבר שמייצר פגיעה קשה בתחרות ולדעתי בסופו של דבר גם מייצג פגיעה במי שבאנו להיטיב עמם שאלה הם העסקים כי הרבה עסקים הוצאו אל מחוץ למתווה הנוכחי

הוועדה למיזמים ציבוריים):  בסופו של דבר הדבר הזה לא יתרום למה שאתם בעצמכם קיוויתם להשיג ולכן ביקשנו מכם להציג מתווה מחודש

הוועדה למיזמים ציבוריים):  ביקשנו שהמתווה המחודש הזה ייעשה בהתייעצות ובשיתוף פעולה עם שאר הגופים

הוועדה למיזמים ציבוריים):  נשמח לשמוע מה התקדם מאז

הוועדה למיזמים ציבוריים):      אני מזכיר שהישיבה הייתה אמורה להתקיים לפני שבוע אבל ביקשתם הארכה

הוועדה למיזמים ציבוריים):  אני מקווה מאוד שחזרתם היום עם תשובות שישמחו את חברי הוועדה

הוועדה למיזמים ציבוריים):  זו הבקשה הראשונה

הוועדה למיזמים ציבוריים):      הבקשה השנייה הייתה לרשות התחרות להיות מעורבת במתווה הזה של בנק ישראל ולהגיש חוות דעת לוועדה, שהוגשה, אבל נשמח לשמוע גם מכם

הוועדה למיזמים ציבוריים):      הבקשה השלישית הייתה לרשות שוק ההון שהתבקשה לתת חוות דעת בעניין הזה

הוועדה למיזמים ציבוריים):      יש עוד דברים נוספים אבל כרגע זה לצורך הדיון הנוכחי

יוסי סעדון: מנהל האגף הפיננסי, בנק ישראל

יוסי סעדון:  אין לנו הרבה מה לחדש

יוסי סעדון:  העלינו אצלנו את הנקודות שהיו כאן בדיון ואני רוצה להסביר למה אין לנו הרבה מה לחדש

רון כץ: לפני שאתם מגיעים לכאן ואומרים שאין מה לחדש

רון כץ:  דיברת עם מישהו? עשיתם שיחה?      

יוסי סעדון: ברור

רון כץ: נשמח גם לדעת עם מי

יוסי סעדון: דיברנו עם כל מי שרלוונטי

רון כץ: מי רלוונטי?     

יוסי סעדון: כולל נגיד

יוסי סעדון:  הנגיד רלוונטי?     

רון כץ: הנגיד מאוד רלוונטי

רון כץ:  ישבתם עם השותפים שיושבים סביב השולחן הזה?     

יוסי סעדון: השותפים ישבו אצלנו

יוסי סעדון:  אני אישית לא ישבתי איתם אבל הם ישבו אצלנו

יוסי סעדון:  ישבו עם חברות כרטיסי האשראי

רון כץ: אני רוצה לדעת עם מי ישבו

רון כץ:  אתם ביקשתם דחייה של עוד שבוע כדי להציג מתווה מסודר וחדש אבל אז אתם חוזרים ואומרים שום דבר לא קרה, הזמן של הוועדה לא מעניין אתכם, את ועדת הכלכלה אתם לא סופרים דבר שאני כבר יודע, אבל עכשיו אני רוצה להבין עם מי ישבתם ואיך שוב הגענו לנקודה הזאת

אליהו ברוכי: שאלה קטנה

אליהו ברוכי:  אם אפשר לשאול עוד משהו

אליהו ברוכי:  לבנק ישראל חשובה התחרות?      

קריאה: לא

יוסי סעדון: לבנק ישראל חשובה מאוד התחרות אבל בתקופה הזאת של מלחמה כאשר העסקים נאנקים תחת הנטל ומאבדים עשרות אחוזים מההכנסות שלהם בגלל המלחמה, מבחינתנו, בראש סדר העדיפויות שלנו זה קודם כל הנושא שהוא להציל את העסקים הקטנים, להציל את העסקים בכל דרך אפשרית, ולנקוט את זה דרך המדיניות המוניטרית שזה מה שאנחנו יכולים

אליהו ברוכי: בכל דרך אפשרית

הוועדה למיזמים ציבוריים): תאמין לי שיש לי הרבה מה לומר וכל הוורידים המרוקאים שלי במצח כרגע מתנפחים ובכל זאת אנחנו ניתן לבנק ישראל להציג את הדברים ואחר כך ניכנס בכם כמו שצריך

יוסי סעדון: אני אומר שוב שהכלי שהצענו גם בפעם הקודמת הוא כלי מוניטרי, הוא כלי שנועד – כמו שאמרתי גם בפעם הקודמת – לטרגט אזורים מסוימים של הפחתת ריבית או הפחתה כוללת של הריבית שיש לה השלכות רוחב

יוסי סעדון:  זה הכלי הראשון שאנחנו מצאנו לנכון להפעיל בזמן קצר כדי לתת טיפול ומענה לעסקים שבאמת נאנקים תחת הנטל ותחת הירידה בהכנסות

יוסי סעדון:  זה הכלי הראשון שמצאנו לנכון לעשות

יוסי סעדון:  זה כלי שאנחנו כבר מקבלים רשמים שהוא עובד ושהוא מנוצל

רון כץ: ממי הרשמים?     

יוסי סעדון: מהגורמים

יוסי סעדון:  מהבנקים

רון כץ: יש עוד גורמים חוץ מבנקים שנותנים לכם רשמים?     

יוסי סעדון: לא, כי מראש אנחנו טרגטנו את זה לבנקים כי הם הצינור העיקרי, הבלעדי, באמצעותו אנחנו פועלים

רון כץ: זו הבעיה

רון כץ:  הבעיה שאתם עובדים אצל הבנקים

יוסי סעדון: לא

יוסי סעדון:  אנחנו לא

רון כץ: זה מה שאתם עושים

רון כץ:  אתם לא פותחים את הראש

יוסי סעדון: אדוני היושב ראש, אם אנחנו הולכים על סיסמאות - - -     

רון כץ: לא, אלה לא סיסמאות

יוסי סעדון: זה שאנחנו עובדים אצל הבנקים, זו סיסמה

יוסי סעדון:  סליחה

רון כץ: אנחנו ביקשנו מכם להביא מתווה חדש שיתאים לאשראי חוץ בנקאי, שיתאים לחברות כרטיסי האשראי

רון כץ:  אתם חוזרים לכאן - אחרי שביקשתם דחייה של שבוע – ואומרים שחשבתם על זה ואתם חושבים שמה שהצגתם מראש הוא בסדר

רון כץ:  אני אגיד לך מה הפתרון שלנו

יוסי סעדון: לפני הפתרונות

רון כץ: אני לא רוצה שחברי הוועדה יצטרכו להניח חוק כדי לחייב אתכם לעשות דברים שאפשר להגיע אליהם בהסכמה

רון כץ:  אם צריך - והנה, אני אומר לך את זה, זאת תהיה קואליציה ואופוזיציה ביחד – זה מה שיהיה

רון כץ:  מכאן אני רוצה שתתחילו את השיחה

יוסי סעדון: לגבי השבוע דחייה

יוסי סעדון:  הדיון הקודם היה אמור להיות למוחרת החלטת ריבית וכדי שנוכל לקיים אצלנו דיונים – ובשבועיים האחרונים קיימנו דיונים פנימיים אצלנו כדי להבין את כל ההיבטים, גם המשפטיים וגם ההיבטים של מדיניות מוניטרית – ביקשנו את הדחייה של השבוע

רון כץ: אין לי בעיה עם הדחייה

רון כץ:  את הדחייה אישרנו בשמחה כי חשבנו שתביאו פתרון

יוסי סעדון: מה שנעשה אצלנו זה פתרון להבין ולראות האם במסגרת הכלים המוניטריים שיש ברשותנו אנחנו יכולים לעשות את הצעדים שהוועדה ביקשה

יוסי סעדון:  המסקנה אליה הגענו היא שמדובר במדיניות מוניטרית - - -         

הוועדה למיזמים ציבוריים): רגע

הוועדה למיזמים ציבוריים):  אני לא מוכן לשמוע את זה

הוועדה למיזמים ציבוריים):  אדוני, רגע

הוועדה למיזמים ציבוריים):  כל שתי מילים לומר מדיניות מוניטרית, זה בא כדי להגיד שאף אחד לא יכול להתערב לנו ואנחנו נעשה מה שאנחנו רוצים

הוועדה למיזמים ציבוריים):  לצערי הרב אני לא בדיון ראשון אתכם, עם בנק ישראל

הוועדה למיזמים ציבוריים):  אני מבין שזה מה שאתם נאחזים בו פעם אחר פעם אבל הדבר הזה לא רלוונטי

הוועדה למיזמים ציבוריים):  החקיקה שאנחנו הולכים להגיש אם לא תתיישרו לפי מה שאנחנו ביקשנו, לא מתערבת במדיניות המוניטרית

הוועדה למיזמים ציבוריים):  אתם יכולים להחליט כמה כסף אתם מזרימים

הוועדה למיזמים ציבוריים):  אתם לא יכולים להחליט שאתם תפגעו בתחרות במדינת ישראל ותמשיכו לחזק את הבנקים באופן שהוא חסר תקדים ושהוא הורג כל תחרות בעולמות הפיננסיים

הוועדה למיזמים ציבוריים):  זאת לא סמכותכם

הוועדה למיזמים ציבוריים):  אתה לא יכול לומר את הדבר הזה פעם אחר פעם ואנחנו נתעלם ממנו

יוסי סעדון: אני מבין שלשיטתך טוב היה אילו לא היינו נוקטים בצעד הזה מלכתחילה, כולל ובעיקר גם המתווה של 10 מיליארד שקלים מול הבנקים

רון כץ: זאת תשובה מתחמקת

הוועדה למיזמים ציבוריים): לא רק מתחמקת

הוועדה למיזמים ציבוריים):  היא גם לא לגיטימית

יוסי סעדון: זאת לא תשובה מתחמקת כי הרי ברור לכולם שאם לא היינו עושים את הצעד הזה של ה-10 מיליארד שקלים, לא היינו כאן

יוסי סעדון:  זה מה שמפריע בכל הסיפור הזה

יוסי סעדון:  מה שמעניין כאן את הגורמים זה העניין הצר של חברות של החוץ בנקאיות

רון כץ: לא, לא, זה לא נכון

יוסי סעדון: אותנו מעניין המשק בכללותו

אליהו ברוכי: יכול להיות שאתם הורגים את התחרות ולאורך זמן אתם פוגעים במשק

יוסי סעדון: תזמנו אותנו לדיון בעניין התחרות, לדיון אחר, לא בזמן מלחמה

רון כץ: היו דיונים בנושא התחרות והייתם עם אותן תשובות

יוסי סעדון: אנחנו אמרנו גם בדיונים האלה שאנחנו פורסים שטיח אדום שעדיין הוא מלא באבק

רון כץ: אני מנסה לעשות סדר כי השטיח עדיין לא נפרס

יוסי סעדון: הוא נפרס אבל הוא מלא באבק

רון כץ: אני רוצה לדעת מבחינת בנק ישראל

רון כץ:  אחרי הדיון הקודם היו לכם עוד שבועיים, ישב כאן יושב-ראש הוועדה חבר הכנסת דוד ביטן שנתן לכם גרייס

רון כץ:  הוא באמת האמין באופן אמיתי שאתם תבואו עם איזשהו פתרון

רון כץ:  היום אתם חוזרים אלינו ואומרים שאנחנו מבחינתנו מה שהשגנו, זה מה שקיים או שיש איזשהו שינוי?      

מירי רגב: אני בכל זאת רוצה לתאר

רון כץ: קודם אני רוצה תשובה לשאלה שלי

רון כץ:  יש שינוי?     

מירי רגב: אתה תקבל תשובה לשאלה אבל תן לי לתאר

מירי רגב:  אני מחטיבת השווקים בבנק ישראל

מירי רגב:  בבנק נעשתה בחינה מעמיקה     

רון כץ: ברוכים הבאים משפחות החטופים

רון כץ:  אנחנו רואים אתכם ואנחנו איתכם כל הזמן

מירי רגב: בבנק ישראל נעשתה עבודה מעמיקה עוד לפני שהצגנו את הצעד וגם מאז שהיה כאן דיון בוועדה לפני שבועיים, נעשתה עבודה נוספת

מירי רגב:  שאלת עם מי דיברנו

מירי רגב:  מטבע הדברים, לגבי גופים החוץ בנקאיים - כשאני אומרת אנחנו, אני לא מתכוונת אני באופן אישי - נציגים של בנק ישראל שוחחו עם חברות כרטיסי האשראי כדי לקבל נתונים פרטניים יותר

מירי רגב:  יש לנו נתונים אבל רצינו נתונים פרטניים יותר

רון כץ: עם מי?     

מירי רגב: עם חברות כרטיסי האשראי

שי אברהם פרמינגר: למה לא דיברתם גם עם גופים חוץ בנקאיים, כמו שהבטחתם?     

מירי רגב: דיברנו גם עם גופים חוץ בנקאיים

שי אברהם פרמינגר: אני יושב-ראש האיגוד

שי אברהם פרמינגר:  ביקשתי פגישה ולא עשיתם איתנו פגישה

מירי רגב: תנו לי להתקדם כדי שתוכלו לשמוע

קריאה: זה בסדר

קריאה:  הם נפגשים רק עם הבנקים

מירי רגב: לבקשתכם, שוב ניתחנו את הנתונים וחזרנו לאותה מסקנה ואני אסביר מה המסקנה

שלום דנינו: שתפי אותנו בניתוח

שלום דנינו:  לא במסקנות

שלום דנינו:  את המסקנות שמענו בתחילת הדיון

מירי רגב: אני אשתף גם בניתוח, אבל תרשו לי לומר את הדברים

מירי רגב:  היעד של בנק ישראל הוא כמובן – כמו שיוסי תיאר קודם – העסקים הקטנים והזעירים שמבחינתם המצב הנוכחי מאוד מאתגר

מירי רגב:  ראינו שיתרת האשראי למגזר הזה ירדה בעת האחרונה

מירי רגב:  לכן הצעד הוא צעד ממוקד למגזר הזה

שלום דנינו: בנושא הזה, הערת ביניים

שלום דנינו:  דיבר ד"ר שטרום על כך

שלום דנינו:  הוא אמר לי שאני תמים וכי אני לא חושב שתוכלו לוודא את המעקב שהכסף הזה הלך

שלום דנינו:  האם פיתחתם?     

מירי רגב: כן

מירי רגב:  אני אתייחס לשני הכלים, גם דרך מערכת הבנקאות לשאלה שלך וגם לכלי הזה

מירי רגב:  בסופו של דבר אין לנו יעד לגוף חוץ בנקאי או בנק כזה או אחר גם בתוך מערכת הבנקאות

מירי רגב:  היעד שלנו הוא בסופו של דבר להעמיד הלוואות לעסקים קטנים וזעירים במצב הנוכחי

מירי רגב:  יוסי דיבר קודם על נתונים ראשוניים

מירי רגב:  אנחנו היום מבצעים את ההקצאה הראשונה של התוכנית

מירי רגב:  אני לא יכולה להתייחס למספרים אבל אני כן יכולה לומר שאנחנו בהחלט מקבלים אינדיקציות לכך שיש עסקים קטנים וזעירים שנהנים – לא במובן של הנאה אלא מקבלים – מההטבה של הלוואות בריבית פריים שהיא ריבית נמוכה ומשמעותית בוודאי לעת הזאת

מירי רגב:  לכן בבחינת התוצאה, אנחנו בהחלט רואים שהתוכנית משיגה את המטרה שלה

הוועדה למיזמים ציבוריים): אני חייב להבין את התשובה הזאת

הוועדה למיזמים ציבוריים):  אם המטרה היא להזרים את הכסף הזה לעסקים, תסכימי איתי סתם, בהבנה פשוטה של עולמות כלכליים, שאם רק הבנקים נותנים את ההלוואות האלה, מן הסתם לא כל העסקים יוכלו ליהנות מהדבר הזה

הוועדה למיזמים ציבוריים):  את מסכימה איתי בדבר הפשוט הזה?     

מירי רגב: אני אומר מה שאמרנו גם בפעם הקודמת

הוועדה למיזמים ציבוריים): איך אפשר לומר שזה משיג את המטרה, אם העסקים שהכי צריכים את זה במתווה ה זה – לא יקבלו את זה

מירי רגב: אני אומר משהו כללי

מירי רגב:  אמרנו את זה בפעם הקודמת ואנחנו נחזור על זה

מירי רגב:  מלאי האשראי שניתן באמצעות הבנקים הוא העיקרי והמשמעותי לסקטור הזה

מירי רגב:  כמו שיוסי אמר קודם, זאת לא העת עכשיו בזמן מלחמה לטפל דרך מי האשראי יועמד

מירי רגב:  זה פחות משמעותי

הוועדה למיזמים ציבוריים): אבל אם אין תחרות? אני לא מצליח להבין

מירי רגב: להעמיד את האשראי בסוף לעסק הקטן שיקבל הלוואה

רון כץ: אני חייב לשאול משהו

רון כץ:  זה נראה לכם סביר שתשבו רק עם מי שאתם מפקחים עליו? שלא תגדילו את השוק, שלא תפתחו קצת את הראש ותראו? ברור שהמטרה היא לעזור לעסקים הקטנים והבינוניים אבל זה בדיוק מה שחברות כרטיסי האשראי עושות וזה בדיוק מה שאשראי חוץ בנקאי עושה

רון כץ:  לצערי אין להם שום סיכוי מולכם כי אתם בכלל לא מדברים איתם

מירי רגב: קודם כל, גם בחומר ששלחנו פרסמנו פרטי קשר

מירי רגב:  אני יכולה לספר – אולי לא יושב ראש האיגוד – שהתקשרו אלינו גם חברות חוץ בנקאיות שהן לא חברות כרטיסי אשראי ובוודאי שוחחו איתנו על המתווה ועל אפשרות לבצע עסקה

מירי רגב:  שאלת אם אני קיבלתי – אני לא קיבלתי

רון כץ: אני רוצה לנצל את השולחן הזה כדי שתקיימו כאן את הפגישות כי אתם לא מדברים איתם

רון כץ:  עשיתם שיחות טלפון

מירי רגב: לא שמעתם את הניתוח שלנו

רון כץ: אני אשמח, אבל בקצרה כי אנחנו בדיון כבר רבע שעה ובסוף הגענו לאותה תוצאה אליה הגענו לפני שבועיים

מירי רגב: אני אהיה קצרה

מירי רגב:  גם עסקת ה-ריפו הזו היא כלי חריג לבנק מרכזי ובכל זאת נקטנו בו

מירי רגב:  בנקים מרכזיים לא פועלים ככלל מול גופים חוץ בנקאיים וכאן חשבנו לנכון להביא צד שהוא חריג, לא קונבנציונאלי והוא כאן

מירי רגב:  ברגע שהעמדנו אותו, אנחנו מרגישים מותקפים ואני חושבת שלא בצדק

שלום דנינו: סליחה, אני חושב ששיבחנו אתכם על שמצאתם כלי פיננסי יוצא דופן, משהו שאני לא האמנתי שאתם פעם תעשו

רון כץ: גם האמנו בכם

שלום דנינו: שיבחנו את המחשבה יוצאת הדופן וציינו כמה דוקטורים יושבים כאן

שלום דנינו:  אמרנו שזו הזדמנות לפתוח את זה גם בפני חברות האשראי האחרות

שלום דנינו:  לא פסלנו את זה

שלום דנינו:  להפך

שלום דנינו:  אמרנו שזו הזדמנות מצוינת שאתם תעשו את זה

מירי רגב: אני שמחה לשמוע את זה

מירי רגב:  זה משמעותי אבל כדאי לומר למה אנחנו חושבים – ובניתוח המעמיק שלנו – שהעסקה הזאת היא עסקה כדאית ומשתלמת

מירי רגב:  אני לא יודעת אם לכל הגופים אבל בוא נאמר לגופים הגדולים

מירי רגב:  אנחנו מדברים על מקור מימון זול מבנק ישראל לתקופה של שנתיים או שלוש כאשר בנק ישראל דורש מאותם גופים להעניק אשראי לתקופה של מעל חצי שנה

מירי רגב:  אפשר לפתוח כאן את החישוב הפיננסי אבל נראה לי שזה לא המקום

מירי רגב:  מאוד פשוט להבין שכאשר חברה מקבלת מקור מימון זול לשלוש שנים ונדרשת להעמיד אשראי קצר יותר, באופן טבעי ההסתברות שלה לרווח היא מאוד גדולה

מירי רגב:  כמובן שלכל חברה אפשר לעשות ניתוח משל עצמה ואת זה עשינו לחברות שאנחנו מכירים

מירי רגב:  לחברות האחרות, בנק ישראל כבנק מרכזי לא יכול לתפור חליפה לכל גוף

רון כץ: גם לא ביקשו את זה

מירי רגב: מעולה

מירי רגב:  אם אתם מאמינים לנו – - - -     

רון כץ: אני רוצה לחדד

רון כץ:  בדיון הקודם דיברנו על העמדה של אג"חים לטובת הלוואת ה-ריפו

רון כץ:  אמרו שהחבר'ה האלה באשראי חוץ בנקאי לא מחזיקים אג"חים

רון כץ:  כדי להעמיד אג"חים לבנק ישראל, צריכים לקנות אג"חים ולזה יש ריבית

רון כץ:  אם כן, ההלוואה מכם הופכת להיות לא כדאית

מירי רגב: לא

מירי רגב:  בדיוק למשפט הזה אנחנו טוענים אחרת

מירי רגב:  ההלוואה הזאת הופכת להיות כדאית ואני שוב אסביר

רון כץ: היא יותר יקרה מהבנקים

רון כץ:  כלומר, המרווח שלהם הוא פחות

מירי רגב: אנחנו לא עסוקים כאן בזה

רון כץ: אבל איך נעשה תחרות אם אתם נותנים לבנקים תנאים טובים יותר?     

מירי רגב: אתה שואל אותי שוב לנקודה של התחרות

מירי רגב:  אנחנו אומרים שהיעד המרכזי שלנו הוא לתת אשראי לגופים קטנים וזעירים בריבית פריים

מירי רגב:  תסתכלו על זה אתם

רון כץ: אתם נותנים אשראי לגופים הכי גדולים במשק, קוראים להם הבנקים, והם נותנים את האשראי ואתם לא פותחים את השוק הזה

רון כץ:  אתם צריכים להבין שאתם לא רואים מה קורה כאן

רון כץ:  אתם כל פעם נותנים לי את אותה תשובה

רון כץ:  אתם לא פותחים את השוק

אליהו ברוכי: אתם אולי עוזרים לעסקים הקטנים עכשיו, בנקודת הזמן הנוכחית, אבל לשוק הכללי, אתם הורגים אותם כי אתם הורגים את התחרות

אליהו ברוכי:  אם היום לחברות האשראי ולגופים החוץ בנקאיים לא יהיה קיום – מחר לעסקים הזעירים גם לא יהיה קיום

אליהו ברוכי:  כולנו כאן יודעים שיש הרבה מאוד עסקים שלא מקבלים מהבנקים

אליהו ברוכי:  אתם הורגים את השוק הזה

מירי רגב: אתה מדבר על הטווח הארוך

מירי רגב:  בטווח הארוך אפשר לקיים דיון ולבחון

אליהו ברוכי: אבל אתם הורגים אותם

רון כץ: מאז הקורונה אנחנו באותו מתווה

רון כץ:  המתווה של הקורונה, אנחנו כבר שנים מדברים על פתיחת השוק הזה לתחרות

רון כץ:  לא היום נולד הדיון הזה

רון כץ:  אני אישית כבר קיימתי את הדיון הזה לפני חצי שנה

יוסי סעדון: לצערנו 90 אחוזים אשראי לעסקים הקטנים והזעירים ניתן על ידי הבנקים

יוסי סעדון:  95 אחוזים לכל מיני גישות

אליהו ברוכי: גם את חמשת האחוזים האלה אתה רוצה להרוג?     

רון כץ: רגע

רון כץ:  אני לא רוצה להתפזר

יוסי סעדון: 95 אחוזים, 90 אחוזים, מהאשראי לעסקים הקטנים והבינוניים ניתן על ידי הבנקים

יוסי סעדון:  אם אנחנו רוצים להפעיל כלי מהיר, רבותיי, שמישהו יחלוק עלי, שיגיד שזה לא הכלי היעיל

קריאה: אני לגמרי חולק עליך

אליהו ברוכי: גם את חמשת האחוזים הבודדים אתה רוצה להרוג

שלום דנינו: לא זאת המחלוקת

שלום דנינו:  אנחנו לא אומרים שתוציאו את הבנקים מהתוכנית הזאת

רון כץ: אנחנו נשמע את רשות התחרות ונראה מה הם אומרים אבל לפני כן רשות התחרות, משפחות החטופים איתנו ולפני כן דיון נותנים להם דקה

יובל: שלום

יובל:  שמי יובל

יובל:  אני החתן של קיט סיגל שאתם יכולים לראות בתמונה

יובל:  לצערי זה השבוע החמישי ברציפות שאנחנו מגיעים לכנסת במטרה אחת מאוד ברורה והיא שאף דיון לא יעבור לסדר היום בלי להזכיר את נושא החטופים

יובל:  אני מאזין לכם כבר כמה דקות והנושאים שאתם מדברים עליהם הם חשובים להמשך תפקוד המדינה, אבל לאנשים האלה אין אשראי, אין ריבית ואין זכויות הרבה יותר בסיסיות

יובל:       מאחר ואני מגיע לכאן לא מעט, בימים האחרונים אני מרגיש שיש כאן מעין חזרה לשגרה וזה כמו במדינה שלנו

יובל:  השבנו חטופים, הראינו תמונת ניצחון, יאללה, ממשיכים

יובל:  אני כאן כדי להזכיר שאת מרבית החטופים עוד לא השבנו, שיש שם אנשים קשישים, חולים ופצועים שלא מקבלים טיפול ולא מקבלים סיוע

יובל:  כאן בחדר יושבים אנשים בעלי השפעה ואני כאן כדי להזכיר לכם ולבקש ולדרוש שתשתמשו בהשפעה הזאת שלכם בכל דרך, בכל ערוץ ובכל נתיב כדי להשיב את החטופים הביתה היום

יובל:  אנחנו בדאגה נוראית עם הלחימה שהתחדשה

יובל:  אסור לנו לשכוח את החטופים

יובל:  תודה

רון כץ: תודה רבה

רון כץ:  חד משמעית אנחנו איתכם ונעשה ועושים כל מה שאנחנו יכולים בתחום הזה

רון כץ:  תודה רבה לך

רון כץ:      רשות התחרות

זהר בוצר שלו: כמו שביקשה הוועדה, הגשנו לה חוות דעת לגבי ההשפעות התחרותיות של המהלך על המשק

זהר בוצר שלו:  מדברים כאן על הטווח הארוך ועל הפגיעה בתחרות בטווח הארוך אבל ציינו גם במסמך שלנו את הפגיעה בעסקים בטווח הקצר

זהר בוצר שלו:  בסופו של דבר אנחנו לא מעמידים להם את האפשרות לקבל את האשראי המיטבי ברגע שאין כמה גופים שיכולים להעניק להם את הכסף הזול הזה ולהזרים להם את הכסף הזול הזה

זהר בוצר שלו:  גם התנאים שיינתנו לעסקים, מן הסתם תלויים בדבר הזה

הוועדה למיזמים ציבוריים): בנק ישראל דיבר איתכם בשבועיים האחרונים?     

זהר בוצר שלו: אנחנו הבענו מול בנק ישראל את עמדתנו התחרותית

רון כץ: איך הבעתם אותה? בכתב? הייתה פגישה? היה דיון? היה משהו?     

זהר בוצר שלו: לא הייתה פגישה

זהר בוצר שלו:  התקשרנו

הוועדה למיזמים ציבוריים): ביקשנו מבנק ישראל לתכלל את השיח הזה

הוועדה למיזמים ציבוריים):  ביקשנו שיהיה שיח עם כל שאר הארגונים

הוועדה למיזמים ציבוריים):  אם כן, לא הייתה פגישה

הוועדה למיזמים ציבוריים):  הם לא קראו לכם לפגישה

זהר בוצר שלו: לגבי השיח, אפשר לפנות לבנק ישראל

רון כץ: אנחנו רק רוצים להבין את התהליך

זהר בוצר שלו: אמרנו גם להם

הוועדה למיזמים ציבוריים): בנק ישראל, אתם מותקפים

הוועדה למיזמים ציבוריים):  אני רק אומר שתשימו לב שהוועדה ביקשה מכם דבר מאוד מאוד ספציפי והדבר הזה לא התקיים

רון כץ: למרות הדחייה של שבוע

הוועדה למיזמים ציבוריים): להגיד שאתם מותקפים, זה בסדר גמור אבל שימו לב שמי שמבזה כרגע את הכנסת ואת הוועדה, אלה אתם

הוועדה למיזמים ציבוריים):  זה מה שאתם עושים

מירי רגב: אם אפשר להתייחס לדבר אחד

רון כץ: הפרענו לרשות התחרות

רון כץ:  ניתן לה לסיים את דבריה

זהר בוצר שלו: אני אומרת שאנחנו הבענו את העמדה התחרותית שלנו גם בדיון הקודם, גם במסמך שהגשנו וגם בפני בנק ישראל

זהר בוצר שלו:  אנחנו תמיד זמינים לקיים את השיח

רון כץ: ברור

רון כץ:  הבעיה היא לא אצלכם

הוועדה למיזמים ציבוריים): בואי ננסה לפתוח את הדיון הזה ואולי לנסות לייצר איזשהו שיח שתבינו מה אומרים האנשים שאתם בעצם חוסמים בפניהם את ההלוואה הזאת

הוועדה למיזמים ציבוריים):  בואו נדבר עם האשראי החוץ בנקאי

מירי רגב: הבטחת לי משפט אחד ואני בכל זאת ארצה לומר אותו

מירי רגב:  אנחנו חוזרים ואומרים שמדובר בצעד מוניטרי ולכן הדיונים שנעשים הם פנימית בבנק ישראל וככל שנרצה להתייעץ עם גופים אחרים, אנחנו בוודאי עושים את זה אבל לא דנים כאן בכנסת בצעד מוניטרי

מירי רגב:  זה פשוט לא המגרש המתאים

הוועדה למיזמים ציבוריים): לא התערבנו לכם בהחלטה על כמה כסף יוכנס לתוך המהלך הזה

הוועדה למיזמים ציבוריים):  אנחנו כן נתערב לכם, חד משמעית נתערב לכם, איך אתם מחלקים את הכסף הזה כי אין לכם סמכות להרוג את התחרות בעולמות הפיננסיים

הוועדה למיזמים ציבוריים):  אין לכם את הסמכות הזאת

יוסי סעדון: את הגופים האחרים אנחנו מזמינים אותם בשמחה אבל הם צריכים לעמוד בכללים שאנחנו מחויבים להם

רון כץ: מה זה מזמינים? עזוב, בוא נעבור לגופים

הוועדה למיזמים ציבוריים): בנק ישראל, הניסיון לומר שמי שמכופף לכם את היד, אלה הם המחוקקים אבל זה לא מקדם שום דבר

הוועדה למיזמים ציבוריים):  אתם חוזרים על אותן מנטרות

הוועדה למיזמים ציבוריים):  הדיון לא מתקדם

רון כץ: זה לא דו- שיח

רון כץ:  הוא אמר את מה שהוא מאמין בו

שלום דנינו: בניתוח שלכם ראיתם מה יכולה להיות רמת הסיכון על 10 מיליארד שקלים, אם אתם נותנים מתוך זה 10 אחוזים לגופים ומתוך עשרת האחוזים, האם יש לכם איזה בסיס לבדוק מה רמת הסיכון שאתם לוקחים על העניין הזה

יוסי סעדון: השאלה עד כמה מותר לנו כבנק מרכזי לקחת סיכון

יוסי סעדון:  זאת השאלה

שלום דנינו: אני שואל אותך מה רמת הסיכון שמותר לכם לקחת על 10 מיליארד שקלים

יוסי סעדון: זה בדיוק העניין

שלום דנינו: אפס?     

יוסי סעדון: בערך

יוסי סעדון:  גם באג"ח יש סיכון מסוים אבל באג"ח ממשלת ישראל, אנחנו יכולים לקחת ולספוג במידה מסוימת של סיכון

יוסי סעדון:  טוב, של מדינת ישראל זה לא, אבל אנחנו יכולים לספוג אג"ח כחלק מהכלי

יוסי סעדון:  כל דבר אחר, רבותיי, אני מצטער, הוא לא חלק - - -     

שלום דנינו: זאת אומרת, בעיניכם לתחרות אין ערך ששווה השקעה

רון כץ: לא

רון כץ:  התשובה היא לא

רון כץ:  שאלה לבנק ישראל

רון כץ:  הלוואה בערבות מדינה, זה שווה ערך לאג"ח? אתם סומכים על מדינת ישראל?     

יוסי סעדון: הבוקר ראינו את ההצעה ששלחה רשות שוק ההון

רון כץ: אם הייתם מקיימים דיון לפני כן, הייתם רואים אותה לפני כן

יוסי סעדון: אנחנו נפגשים הרבה אבל לראשונה העלו בפנינו את הדבר הזה

יוסי סעדון:  עם כל הכבוד, לא כל דבר זה רק בנק ישראל אלא כל גוף יכול על הדבשת של עצמו

רון כץ: בעיניכם ההצעה היא לגיטימית?     

יוסי סעדון: שוב, אנחנו לראשונה רואים אותה

יוסי סעדון:  נדבר

רון כץ: כן, לא, זה גם של המדינה

יוסי סעדון: לא

יוסי סעדון:  אנחנו עובדים בצורה אחרת ובצורה מסודרת

רון כץ: נסכם שבמשך שבועיים לא חזרתם עם תשובות

רון כץ:  בסדר

יוסי סעדון: בגלל שישבנו בצורה מסודרת, כולל עם הנגיד, כולל עם הגורמים הרלוונטיים וגם על ההצעה הזאת נשב גם כולם, כולל עם הנגיד

יוסי סעדון:  אני מבטיח לכם שאנחנו נדבר עם הנגיד

רון כץ: בוא נפתח את זה לחברות האשראי, לגופים חוץ בנקאיים

רון כץ:  נעבור לפי סדר היושבים

עדי צים: אני בעלים של חברה בורסאית אס

עדי צים: אר

עדי צים:  אקורד

עדי צים:  אני פעם ראשונה כאן

עדי צים:  באתי לכאן כי מאוד חשוב לי להביע את מה שיש לי

עדי צים:       אני לא יודע אם בנק ישראל יודע אבל אשראי חוץ בנקאי בארצות הברית או בכל מדינה מתוקנת מהווה 70 אחוזים מהשוק לעומת 30 אחוזים מהבנקים

עדי צים:  אצלנו בארץ זה בדיוק הפוך

עדי צים:  בנק ישראל שומר על הבנקים שבאמת כואב הלב כי הם מרוויחים כמה עשרות מיליארדי שקלים בהון, מאוד מאוד קשה להם ולכן צריך לחזק אותם

עדי צים:  מאוד חשוב לחזק אותם

עדי צים:  כל הערבויות שאתם תתנו לטובת הבנקים, הם רק ייקחו את זה לכיסוי שלהם על הלקוחות

עדי צים:  הם לא יזרימו

עדי צים:  מי שמזרים את הכספים האלה האמיתיים, אלה לא הפקידים של הבנקים

עדי צים:  שיהיה לכם ברור

עדי צים:  מי שמזרים את הכספים אלה הם הגופים שלנו שנמצאים כאן

עדי צים:  אנחנו בעצמנו נותנים ומסכנים כספים שלנו ולוקחים הלוואות מהבנקים וגם אנחנו כפופים להם

עדי צים:      בנק ישראל, אני חושב שצריך להעביר חוק לסגור את האשראי החוץ בנקאי ולעשות רק ארבעה בנקים בארץ ונגמר

עדי צים:  שלא נוכל לתת כספים

עדי צים:  זה פשוט הזוי

עדי צים:  סליחה, אני קצת מוציא מהלב

עדי צים:  חבר'ה, אנחנו גופים שנותנים גם לנדל"ן, למסעדה, אף אחד לא מסתכל על המסעדה ברחוב, אף אחד לא מסתכל על בעל האולם, מתי ייתנו לו הבנקים? אם הוא חייב להם 700,000-600,000 שקלים, כשהוא יודע הכסף שלו אבוד, אז הם יתנו לו ערבות מבנק ישראל שתכסה לו את כל ה-700,000 שקלים

עדי צים:  הם לא יתנו לו אשראי חדש

עדי צים:  חשוב שתבינו את המשמעות

עדי צים:  אתם לא מבינים את המשמעות

עדי צים:  הם פשוט נותנים כיסויים רק לבנקים

עדי צים:  אנחנו מניעים את הכלכלה

עדי צים:  הבנקים לא נותנים כספים

עדי צים:  אנחנו מניעים את הכלכלה

עדי צים:  אנחנו יודעים לתת לבן אדם תוך חצי שעה כסף, אם זה נכון ואם זה לא נכון, גם אם עלה לו כמה לירות יותר, לייצב אותו

עדי צים:  הבנקים לא נותנים לגופים האלה

עדי צים:  מאוד חשוב שתדעו את האמת

עדי צים:  אין לנו כוח להתבטא

עדי צים:  אין לנו את הכוח של הבנקים

עדי צים:  אנחנו לוקחים מהבנקים ואנחנו נשלטים על ידם

עדי צים:  הבנקים למעשה גם שולטים בחברות שלנו

עדי צים:  חשוב שתדעו את זה

רון כץ: שאלה טכנית

רון כץ:  מבחינתכם, לגבי הפתרון של האג"חים, זה פתרון ישים? זה משהו שאפשר לעשות?     

עדי צים: זה פתרון לא ישים לחברות

עדי צים:  למה אני צריך? אם אני צריך לקנות אג"חים בסכום הזה, אומרים לי לא תוכל לקבל

עדי צים:  זאת התשובה

רון כץ: למה לא תוכל לקבל?     

עדי צים:   כי אין הגיון

עדי צים:  להפך

עדי צים:  אם הייתם עושים מתווה לחברות הבורסאיות הגדולות והרציניות שעובדות, יש להן הון עצמי, תבדקו אותן, תבואו ותאמרו לנו שעל כל 200 מיליון שקלים שתיתנו, תתחייבו לתת עוד 300 מיליון שקלים שלכם

עדי צים:  מקובל

יוסי סעדון: בדקת מול המוסדיים אם אתה יכול לעשות איתם את העסקה הזאת? בדקת מול הבנקים אם אתה יכול לעשות איתם את העסקה של ההשאלה של אג"ח?     

עדי צים: כן

עדי צים:  בדקנו

קריאה: זה עולה שני אחוזים

עדי צים: נכון

עדי צים:  אז תרצו שנמכור כסף בזול

עדי צים:  לא כולם חברות ויזה ו-ישראכרט

עדי צים:  לא כל חברות אשראי חוץ בנקאי הן חברות ויזה ו-ישראכרט

עדי צים:  אתם צריכים לעשות מהלך לחזק את החברות האלה, לתת להן

עדי צים:  שיהיה ברור שאנחנו המנוע שנותן את הכסף

עדי צים:  אנחנו יודעים לתת לקטנים

עדי צים:  אני מוכן לעשות איתך ספורט

עדי צים:  שלח את אחד החברים שלך שיש לו בעיות ושהוא מסובך, שלח לבנק ותראה מה יענו לו

עדי צים:  אתה יודע איך יענו לו

עדי צים:  אבל אם הוא חייב כסף, יאמרו לו שעל חשבון בנק ישראל ניתן לך ערבות וכך יכסו את עצמם

עדי צים:  תאמין לי, מי שנותן את הכסף הקטן למסעדה, למסכן, לבעלי האולמות, אלה הגופים שלנו – מיכמן, נאווי וכולי

עדי צים:  אנחנו נותנים את הכספים ולא הבנקים

רון כץ: תודה רבה

רון כץ:  חשוב שתשמעו את זה

דרור שטרום: אני רוצה לומר בכמה משפטים את הלקח שאנחנו רואים כאן כי בעצם חזינו את הכול כבר בדיון שעבר וכל השאר היה זמן שאול ואבוד לצערי

דרור שטרום:  הנקודה המרכזית היא שצריך להבין לגבי מגזר העסקים הקטנים, היכן הוא נמצא לפני המלחמה

דרור שטרום:  אם אתה לוקח עכשיו שנה אחורה, אתה רואה תופעה ברורה שסך כל האשראי למגזר העסקים הקטנים מהבנקים ירד

דרור שטרום:  הוא ירד בצורה משמעותית

דרור שטרום:  אני מדבר על שמונה אחוזים בהיקף האשראי

דרור שטרום:  אותם 90 אחוזים עליהם אתה דיברת, חלק גדול מזה ירד

דרור שטרום:       בוא נסתכל מה אחוזי הדחייה של הלוואות של עסקים קטנים במגזר הבנקאות

דרור שטרום:  אנחנו מדברים על 40 אחוזי שיעורי דחייה של הלוואות כאלה

דרור שטרום:  הבנקים יכולים להרשות לעצמם לדחות את הרבה מאוד עסקים כאלה כי הם יודעים שהם ילכו למקורות אחרים

דרור שטרום:  לכן הראייה כאן של שמה שקורה חייבת להיות, ראשית, דחופה, ושנית, להזין את הצינורות האלטרנטיביים ולא מה שנעשה כאן

דרור שטרום:  באמת, עם כל המחמאות שיש לי לבנק ישראל על זה שהם יזמו את התוכנית לסיוע, היא תוכנית במקום, היא תוכנית חשובה, היא אפילו אמיצה, אבל לגבי אופן ההקצאה של הכספים – אני מציע לכם פשוט להגיד את האמת, שלא חשבתם על זה מספיק לעומק מבחינת ההשלכות התחרותיות של זה

הוועדה למיזמים ציבוריים): הוא אומר יותר מזה

הוועדה למיזמים ציבוריים):  הוא אומר שזה לא מעסיק אותם

הוועדה למיזמים ציבוריים):  הוא אמר שלא פספסנו את זה אלא זה לא מעסיק אותנו, זה לא מעניין אותנו, אנחנו לא רוצים להתייחס לזה, על זה דברו איתנו בטווח הארוך ולא עכשיו

הוועדה למיזמים ציבוריים):  זה מה שהוא אומר

דרור שטרום: תאמין לי, יש לי ניסיון של שנים בוועדות משותפות עם בנק ישראל ואני כבר למדתי שאין אנשים רעים וזדוניים

הוועדה למיזמים ציבוריים): זאת האג'נדה

הוועדה למיזמים ציבוריים):  זה לא עניין של רעים

דרור שטרום: יש דיאלוגים שצריך לקיים אותם

רון כץ: זה פשוט דפוס חשיבה שצריך להשתנות

דרור שטרום: נכון

דרור שטרום:  אבל אפשר בדיאלוג לשנות את דפוס החשיבה הזה

דרור שטרום:  אני מציע לקחת אחריות על מה שנעשה עד כה ולתקן

דרור שטרום:  איך לתקן? יש שני דברים שאפשר לעשות

דרור שטרום:  האחד, בלי קשר למה שקרה כאן, אני חושב שכבודכם חברי הכנסת צריכים לחוקק חקיקה לפי תוכניות סיוע בעת חרום – ובלי עין הרע במדינת ישראל היו הרבה עתות חרום ועוד יהיו לנו עתות חרום – חייבת ההקצאה להיעשות בהתייעצות עם רשות התחרות ואם רשות התחרות חושבת שיש בזה פגיעה בתחרות, גם באישור הוועדה

דרור שטרום:      זה נעשה לפני 10 שנים בחוק הריכוזיות

דרור שטרום:  בחוק הריכוזיות באנו ואמרנו שכאשר מדינת ישראל מקצה רישיונות ומקצה זכויות, זה צריך להתבצע בהתייעצות ולפעמים גם כפוף לאישור הממונה על התחרות

דרור שטרום:  אף אחד לא הרים צעקות לשמיים ואמר שזאת פגיעה במשהו סוברני

דרור שטרום:  אין כאן שום פגיעה בכלום

דרור שטרום:  אופן ההקצאה שעלול לפגוע קשות בתחרות – קראתי את נייר העמדה של רשות התחרות והם עוד השתמשו במילים מכובסות - זה פוגע קשות בתחרות דווקא בגלל ש-95 אחוזים מהאשראי במגזר הזה נתון בשגרה בידי הבנקים

דרור שטרום:  אם היו 60 אחוזים, הפגיעה הייתה פחות קשה

דרור שטרום:  כאשר ממילא יש להם אחיזה כזאת, הפגיעה היא פגיעה קשה

דרור שטרום:      אפשר לבוא ולעשות דברים מאוד פשוטים

דרור שטרום:  קודם כל לבוא ולהגיד שתוכנית הסיוע הזאת, אפשר לחשוב על השלמה לה ולשנות בהשלמה לה את אופן ההקצאה כך שהיא תיעשה גם לחברות כרטיסי האשראי ולגופים אחרים

דרור שטרום:       אני רוצה להגיד לך משהו

דרור שטרום:  לא יכול להיות שבנק ישראל בשנת 2017 אומר שהוא רוצה לפקח על חברות כרטיסי האשראי והוא מפקח עליהן בפועל, ויש אגף שלם שיושב על זה, וכאשר מגיעה עת ההקצאות, להגיד, לא, הן לא חלק ממני והבנקים הם הדרך המהירה

דרור שטרום:  זה לא יכול להיות

דרור שטרום:  אי אפשר לנשוף קר וחם יחדיו

דרור שטרום:  אם הם אצלכם - אתם מפקחים עליהם, ואם אתם מפקחים עליהם – אתם גם יודעים להזרים דרכם

דרור שטרום:  אפשר לשבת ולחשוב בשום שכל

דרור שטרום:  הפגיעה בעסקים נמשכת ועוד תימשך

דרור שטרום:  לא גמרנו עם זה

דרור שטרום:  זה לא איזו מסיבת יום הולדת שמחלקים בה בסוף שקיות

דרור שטרום:  הפגיעה הזאת תימשך חצי שנה לפחות מכאן ואילך ואתה יודע את זה

דרור שטרום:  בואו, שבו עם הגורמים הרלוונטיים ונראה איך אפשר לגוון את המקורות אליהם אתם מקצים את הסכומים האלה

הוועדה למיזמים ציבוריים): תתייחסו בבקשה לנקודה האחרונה

הוועדה למיזמים ציבוריים):  חשבתם על הסיפור של ה-חכ"אות? לא שבעיניי זה מספק, אבל זאת נקודה שלכאורה הכי קל לפתור אותה

מירי רגב: כפי שתיארתי קודם, בהחלט בחנו את הנתונים של החכ"אות לעומק וגם היו איתם שיחות בנושא הזה

מירי רגב:  כפי שאמרתי קודם, מבחינתנו זו עסקה שחברת כרטיסי האשראי יכולה לבצע, גם להרוויח בעצמה וגם בסופו של דבר להשיג את היעד שהוא ריבית פריים לעסקים הקטנים והזעירים

מירי רגב:       חשוב לענות למה שנאמר כאן

מירי רגב:  זה לא שאנחנו בוחרים לעבוד מול מערכת הבנקאות כי קל לנו

מירי רגב:  בנקים מרכזיים ככלל עובדים רק מול מערכת הבנקאות

מירי רגב:  זה מנגנון התמסורת המשמעותי ביותר

דרור שטרום: לא כאשר בנק מרכזי מפקח על חברות כרטיסי אשראי

דרור שטרום:  תראי לי עוד איזה בנק מרכזי מפקח על חברות כרטיסי אשראי

מירי רגב: תראה לי איפה יש חברות כרטיסי אשראי

דרור שטרום: בארץ נוצרה קונסטלציה שהבנק המרכזי ביקש לפקח עליהן והוא מפקח עליהן באופן שוטף – על יחס ההון, על הדירקטורים

דרור שטרום:  הכול מפוקח

דרור שטרום:  לא יכול להיות שמגיעה הקצאה ואתם תגידו שלא מכירים אותן, הן לא בעסק

דרור שטרום:  לא הגיוני

מירי רגב: נקודת הפיקוח היא פחות רלוונטית לנושא הזה

דרור שטרום: היא לא רלוונטית? הפיקוח לא רלוונטי?     

מירי רגב: נקודת הפיקוח מבחינת מדיניות מוניטרית היא לא רלוונטית לנושא הזה

מירי רגב:  אני אומר עוד שני דברים

מירי רגב:  אתם מנסים לפתור כאן את הטווח הארוך באמצעות כלי תחום בזמן המלחמה ואני חושבת שזה לא המקום

שלום דנינו: את רואה מקום שאחרי המלחמה כן תלכו בכיוון הזה? תיבנו איזה פורמט של מתן אשראי, כך שלפחות תצא בשורה טובה אחת?     

מירי רגב: לא אמרתי

מירי רגב:  אני יודעת שבשגרה אנחנו בכלל לא עובדים – בוודאי גם לא מול הבנקים – בתוכניות כאלה ובטח לא מול גופים אחרים

מירי רגב:  חשוב לומר שככל שאנחנו נחשוב בהמשך הדרך – לצערנו אם המצב הזה יתמשך – שאנחנו צריכים לעשות שינויים, אנחנו נביא אותם, נבחן אותם בתוך הבנק וניישם אותם

דרור שטרום: מה זה בהמשך הדרך? המשך הדרך זה עכשיו

דרור שטרום:  כל יום זה המשך הדרך

מירי רגב: לא

מירי רגב:  אתה אמרת בהמשך

מירי רגב:  אם בהמשך יתעוררו צרכים אחרים, אנחנו כמובן נבחן אותם וניישם אותם ככל שנבחן

אליהו ברוכי: מהדיון הקודם ועד עכשיו, אמרת שאתם לא רואים שום שינוי

אליהו ברוכי:  בחנתם ואתם לא רואים שינויים

דרור שטרום: יושבי הראש של הישיבה הזאת, אני מבקש להגיד עוד משפט אחד

דרור שטרום:  בלי חקיקה, שום שינוי לא יהיה

רון כץ: בדיוק דיברנו על זה

הוועדה למיזמים ציבוריים): נכון

הוועדה למיזמים ציבוריים):  לצערי הרב זו המסקנה

הוועדה למיזמים ציבוריים):  מהיום הראשון אנחנו אומרים את זה

הוועדה למיזמים ציבוריים):  קיווינו להתבדות אבל לצערי אני רואה שזאת המגמה

רון כץ: נמצאים איתנו כאן גם נציגים של בנקים

רון כץ:  בנק דיסקונט כאן

רון כץ:  נשמע גם את הזווית של הבנקים

רון כץ:  אנחנו עושים כאן דיון כאילו הבנקים רותמים את הכסף אליהם

רון כץ:  חשוב שישמעו שגם הבנקים רוצים תחרות אבל בואו נשמע את זה מהם

ענת מאור: אני מיחידת הרגולציה בבנק דיסקונט

ענת מאור:  אני מודה לא חשבנו שאנחנו צריכים להשתתף בדיון הזה אבל מאחר והוזמנו ואנחנו מכבדים את הוועדה ומכבדים את יושב-ראש הוועדה, זו הסיבה שהגענו

ענת מאור:      אנחנו מברכים על תחרות

ענת מאור:  אין לנו שום עמדה מתנגדת

ענת מאור:  שוב, באנו להאזין כי אתם ביקשתם

ענת מאור:  כל מהלך שבנק ישראל שיהיה בשיתוף עם הגופים החוץ בנקאיים, לנו אין עמדה בנוגע לזה

רון כץ: מבחינתכם אם תהיה קונסטלציה – לא משנה איזו, חקיקה, כל דבר אחר – שתיקח 10 אחוזים, 15 אחוזים מהמנגנון ותעביר לחברות כרטיסי אשראי חוץ בנקאי, זה באיזושהי צורה יפגע בכם?     

ענת מאור: כמובן שנבחן כל טיוטה שתופץ וכמובן שנעביר את ההערות שלנו אבל העמדה הבסיסית אומרת שאנחנו מברכים על תחרות

רון כץ: תודה רבה

רון כץ:  מעולה

שלום דנינו: יש לכם בבנק דיסקונט מספרים על מה נתתם לעסקים? כמה בקשות הוגשו? כמה נדחו?     

ענת מאור: אני יכולה לשתף ולומר שאנחנו עושים כמיטב יכולתנו לאשר בקשות למתן הלוואות במסגרת הקרן בערבות מדינה

ענת מאור:  אנחנו עומדים של שיעור נמוך באופן יחסי

שלום דנינו: זו קרן אחרת

שלום דנינו:  על מה שהם מדברים, זו קרן אחרת

הוועדה למיזמים ציבוריים): הם מדברים על מקור אחר אבל לא זה מה שחשוב

הוועדה למיזמים ציבוריים):  מה שחשוב זה שהבנקים עצמם באים לכאן ואומרים תפתחו את כולם לתחרות, שכולם יהיו במשחק

שלום דנינו: זה ברור לי

ששון גואטה: זאת קרן שנותנת בערבות מדינה

רון כץ: רשות שוק ההון

אלי טובול: בוקר טוב

אלי טובול:  לפני שאני אתייחס לעמדה ששלחנו, אני רוצה לומר משהו לגבי המספרים

אלי טובול:  נאמר כאן 90 אחוזים אשראי לעסקים זעירים

אלי טובול:  צריך לזכור שההתפלגות בענפים מסוימים היא לא נראית כך

אלי טובול:  זאת אומרת, יש ענפים שנסמכים הרבה יותר על אשראי חוץ בנקאי ובצורה לא מפתיעה הם גם כאלה שנמצאים בקשיים בעקבות המצב, עיין ערך ענף הבינוי

אלי טובול:  אלה דברים שאנחנו רואים ולכן גם בראייה של אותם עסקים זעירים שצריכים לקבל פתרון, יש תפקיד משמעותי והוא לא מבוטל והוא בשיעורים יותר גבוהים מחמישה או 10 אחוזים שצוינו כאן קודם לכן

אלי טובול:      אני חייב להתייחס להערה שהעיר יוסי לגבי העובדה שראית את העמדה ואת ההצעה שלנו רק היום

אלי טובול:  היינו שמחים להראות אותה לפני כן ולדון עליה בצורה הרבה יותר יסודית אבל מסיבות מסוימות זה לא הסתייע

אלי טובול:  צר לי

הוועדה למיזמים ציבוריים): מה הסיבות? תסביר

הוועדה למיזמים ציבוריים):  אנחנו צריכים לדעת מה הסיבות

אלי טובול: אני יכול להגיד שהיה שיח טלפוני אבל אנחנו חשבנו שיהיה נכון לעשות פגישה קצת יותר יסודית ולדון בדברים בצורה קונקרטית וללבן

אלי טובול:  אולי לא להסכים אבל לפחות שהדברים לא יהיו בצורה הזאת שבה אנחנו מציגים איזושהי עמדה בלי שבנק ישראל באמת היה שותף או דן איתנו

אלי טובול:  אני חושב שבהקשר הזה יש עוד שותפים שצריכים להיות בשולחן עגול כולל משרד האוצר, אולי אפילו החשב הכללי, אם אנחנו רוצים לעשות איזשהו פתרון כוללני

רון כץ: בקיצור, לא הזמינו אתכם לפגישה

אלי טובול: הזמנו את עצמנו אבל זה לא הסתייע

הוועדה למיזמים ציבוריים): תציגו את העמדה שלכם

אלי טובול: העמדה שלנו היא בהמשך למה שהעלינו גם בישיבה הקודמת לגבי הישימות של המתווה שהוצע על ידי בנק ישראל

אלי טובול:  שורש הבעיה נוגע בעובדה שהגופים החוץ בנקאיים לא מחזיקים את הנכסים הנדרשים לצורך עסקת ה-ריפו בעלויות הנגזרות מזה

אלי טובול:  צוינה כאן על ידי אריאל מ-גמא עלות של שני אחוזים

אלי טובול:  מהבדיקות שעשינו מול המוסדיים ואמצעים נוספים, אנחנו סבורים שזה סדר הגודל

אלי טובול:  יכול להיות שיהיו גופים שיציגו את זה במחיר יותר טוב או פחות טוב, אבל זה מרווח נוסף שצריך לקחת אותו בחשבון ולכן אם יש או מלמעלה או מלמטה אפשרות להוסיף את הדבר הזה, אני חושב שזה יכול להתחיל מחשבה על ישימות הדבר

אלי טובול:  שוב, אלה בדיקות שעשינו פחות או יותר עם עצמנו ולכן גם את העלויות הנוספות של פריצת השביל הזה בפעם הראשונה - כי זה לא דבר שבעבר בוצע מול גופים חוץ בנקאיים – צריך לשקלל ולקחת בחשבון

אלי טובול:  זאת לא תהיה דרך פשוטה

אלי טובול:       הדבר הנוסף שחשבנו לנכון - כמובן שבדבר הזה אין כוונה לבנק ישראל לפגוע בתחרות – לייצר עוד יתרון למערכת הבנקאית אל מול החוץ בנקאיים וזה דבר שאני לא חושב שהוא צריך להתקיים

אלי טובול:  מבחינת העסקה עצמה או פתרונות אחרים שיכולים להיות מצדו של בנק ישראל, כמו שאמרתי או להוסיף את המרווח הזה לעסקה, להוריד את העלות, או לייצר איזשהו פתרון באמצעות נכסים אחרים שישמשו ערובה

אלי טובול:  הצענו כמה אפשרויות

רון כץ: לעניין האפשרויות נמצא איתנו גיל כהן, אגף החשב הכללי באוצר

קריאה: יש מישהו אחר מהחשב הכללי

רון כץ: אתם הבאתם איזשהו פתרון שהוא יכול להיות פתרון טוב

רון כץ:  כנראה שזאת העבודה שלי, לסדר פגישות לבנק ישראל שלא רוצה להיפגש בעצמו

שחר בן צבי: הממונה על ערבויות מדינה

שחר בן צבי:  אתה יכול לחזור על השאלה

רון כץ: אלי, תשאל ותתייחס לרעיון לכלי נוסף

אלי טובול: הצענו פתרונות שהם יותר לפתחו של בנק ישראל ופחות לחשב הכללי, אבל כן לייצר איזושהי דרך

אלי טובול:  עדיין בנק ישראל צריך להיות זה שרוצה לקחת את זה

רון כץ: ברור

רון כץ:  עכשיו אנחנו מייצרים לו פגישה בחסות ועדת הכלכלה

אלי טובול: החשב הכללי לא מממן, הוא מייצר איזשהו מסלול, יש גופים שנמצאים במסלול הזה וכבר משתתפים בו ונותנים הלוואות, גם במסלול של חרבות ברזל שהיה בו עוד איזשהו ניואנס

אלי טובול:  מה שהצגנו מדבר יותר על היכולת או הרצון של בנק ישראל לקחת הלוואות מהסוג הזה או הלוואות אחרות שהן לא הנכסים בהם דובר בעסקת ריפו כערובות

רון כץ: שאלה טכנית

רון כץ:  יש את הכלי של ערבות המדינה

רון כץ:  במה הוא שונה מבחינת רמות הסיכון שלו ממה שאתם דורשים היום מבנקים?         

מירי רגב: רק להדגיש

מירי רגב:  אנחנו בוודאי משוחחים לא מעט עם החשב הכללי והכלי שלנו תומך בקרן ערבות מדינה

מירי רגב:  אני חושבת שבוודאי גם הנציגה של החשב הכללי תוכל לאשר את זה

מירי רגב:  הבהרנו בצורה ברורה שכל מי שיעניק – גוף כזה או אחר, גם אם הוא חוץ בנקאי למרות שאין הרבה חוץ בנקאיים במסגרת הקרן הזו - אשראי במסגרת הקרן לערבות מדינה, יוכל להגיע עם ההלוואה הזאת לבנק ישראל ולקבל בגינה את המקור הזול שאנחנו מציעים

אריאל גנוט: אתם דורשים נכס אחר

אריאל גנוט:  זה לא נכון

מירי רגב: לא

מירי רגב:  אתם מבלבלים בין שני דברים

מירי רגב:  במסגרת עסקת ה-ריפו, הגוף החוץ בנקאי צריך להעמיד לנו - וזה לא נתון לשיח – איגרת חוב

רון כץ: אנחנו רוצים לשאול אם במקום איגרת חוב הגוף יוכל להסתמך על הלוואה בערבות המדינה, בעצם על הערבות עצמה, שאמורה להיות בטוחה כי המדינה ערבה לה

מירי רגב: שהמדינה תערוב לאותם גופים שהם יחזירו את הכסף לבנק ישראל?     

קריאה: המדינה ממילא ערבה

אריאל גנוט: לא

אריאל גנוט:  אני יכול להסביר

אריאל גנוט:  תודה על זכות הדיבור

אריאל גנוט:  אני מנכ"ל גמא

אריאל גנוט:  אנחנו גוף שפועל עם החשב הכללי בנושא הלוואות בערבות מדינה

אריאל גנוט:  אנחנו נערכנו, שינסנו מותניים כדי לתת הלוואות בחרבות ברזל

אריאל גנוט:  ברגע שהתחלנו לעבוד ולאחר שעשינו את כל ההשקעות, קרה דבר מאוד פשוט

אריאל גנוט:  אנחנו מגייסים באזור הפריים, מנסים למכור בפריים פלוס אחד, פריים פלוס שתיים, פריים פלוס שלוש, הבנקים קיבלו פריים מינוס שלוש בתנאי שהם ימכרו בפריים

אריאל גנוט:  אנחנו לא קיבלנו פריים מינוס שלוש כדי שנמכור בפריים

אריאל גנוט:  כל לווה שאנחנו מאשרים לו הלוואה, נוטש אותנו והולך לבנק מכיוון שאתם נתתם לבנקים מתנה - מקורות בפריים מינוס שלוש

אריאל גנוט:  אנחנו לא קיבלנו את המקורות האלה

אריאל גנוט:  מה עשיתם? העפתם אותנו מהתחרות

אריאל גנוט:       מה אנחנו יכולים לעשות? לקנות ריפו כמו שביקשתם

אריאל גנוט:  לקנות אג"ח במהלך ריפו, לנו עולה שני אחוזים

אריאל גנוט:  זה עולה לנו שני אחוזים כי זה המרווח הבנקאי

אריאל גנוט:  הבנקים יושבים על יתרות עצמות של אג"ח ואין להם בעיה מכיוון שהם מחויבים בהוראות נזילות

אריאל גנוט:  לנו אין את האג"ח האלה

אריאל גנוט:  לאף גוף חוץ בנקאי אין האג"ח האלה

אריאל גנוט:  זאת אומרת, מה שקרה זה שהייתה כוונה של בנק ישראל לתת מקורות לבנקים בפריים מינוס

אריאל גנוט:  כתוצאה מכך הדחתם מהתחרות את כל הגופים החוץ בנקאיים שמתחרים בבנקים

אריאל גנוט:  דרך אגב, בתקופת הקורונה החשב הכללי נתן לנו ולבנקים אפשרות לתת הלוואות בערבות מדינה עם שנה ריבית חינם

אריאל גנוט:  גם אנחנו נתנו שנה ריבית חינם וגם הבנקים נתנו וזה עבד יופי

אריאל גנוט:  כאן נתתם רק לבנקים את הפריים מינוס שלוש, אנחנו שווי ערך לבנקים, רוצים להתחרות ולתת הלוואה של 300,000 שקלים בערבות מדינה לאותו מוסך – אני מגייס בפריים, מציע לו פריים פלוס שתיים, הבנק מקבל מכם מתנה של פריים מינוס שלוש בלי שחשבתם לתת את המתנה הזאת אולי לעוד כמה גופים מתחרים

אריאל גנוט:  על ידי כך פגעתם בנו מול בתי העסק, פגעתם לנו ברפיוטיישן, פגעתם לנו ביכולת העתידית להתחרות

הוועדה למיזמים ציבוריים): יותר מזה

הוועדה למיזמים ציבוריים):  אם אותו מוסך ילך לבנק ולא יקבל ממנו את ההלוואה, הוא יחזור אליך ואז הוא יקבל כי לא תהיה לו ברירה

הוועדה למיזמים ציבוריים):  יצא שהמטרה לשמה כל המהלך הזה נועד, גם אותה החטאנו

אריאל גנוט: זאת אומרת, פגעתם בנו לטווח ארוך

אריאל גנוט:  אם כל המטרה של ועדת שטרום הייתה לתת לנו אפשרות להתחרות, לפתוח את השוק החוץ בנקאי, עשו חוק פיקוח על שירותים פיננסיים, הכניסו עוד גופים כדי שהם יוכלו להתחרות ולעבוד, לגייס כסף באג"ח, בבורסה, בבנקים, במוסדיים ולהתחרות בשוק

אריאל גנוט:  מה שעשיתם כאן, החזרתם אותנו אחורה ביכולת שלנו להתחרות

אריאל גנוט:  פגעתם בשוק החוץ בנקאי

אריאל גנוט:      מה אנחנו יכולים לתת לכם היום

אריאל גנוט:  אנחנו נותנים היום הלוואות בערבות מדינה, קחו את התיק, תפעולית אנחנו עובדים, נותנים לבית עסק הלוואה בערבות מדינה

אריאל גנוט:  אם חס וחלילה יש דיפולט, ואנחנו עושים הכול כדי שלא יהיה דיפולט, המדינה ערבה ל-85 אחוזים

אריאל גנוט:  קחו את התיק הזה של ההלוואות, נמחה לכם אותו ואם חס וחלילה תהיה בעיה תפרעו מהתזרים של ההלוואה בערבות מדינה

אריאל גנוט:  זה בתוך המדינה

אריאל גנוט:      דרך אגב, יושבת כאן שחר בן צבי מאגף החשב הכללי

אריאל גנוט:  אני פניתי אליה ואמרתי לה שאני לא יכול להעמיד הלוואות

אריאל גנוט:  אני בנחיתות מובנית ואני לא מצליח כי עד שאני כבר מאשר הלוואה - כי קשה היום לאשר הלוואות, עסקים לא במצב טוב, יש הרבה מאוד עסקים שזה חוסר אחריות אפילו לתת להם הלוואה כי המצב הביא אותם לעברי פי פחת, אבל אנחנו מתאמצים - ונותנים את ההלוואה, ההלוואה שלנו הלכה לבנק

אריאל גנוט:  איך אפשר לעבוד בצורה כזאת?     משפט אחרון

אריאל גנוט:  מה שקרה כאן זאת לא מדיניות מוניטרית

אריאל גנוט:  מה שקרה כאן זה שבנק ישראל נתן הטבה לבנקים

אריאל גנוט:  מחר בנק ישראל יכול להחליט שהוא תומך בתיאטרון בישראל והוא ייתן לבנקים כסף כדי להזרים לתיאטראות

אריאל גנוט:  עשיתם כאן הטבה אבל לא חשבתם שיש עוד שחקנים שבעצם חיסלתם את היכולת שלהם להתחרות

רון כץ: תודה

רון כץ:  נמצא איתנו שגיא מעוגן

שגיא בלשה: בוקר טוב

שגיא בלשה:  מנכ"ל עוגן

שגיא בלשה:  אנחנו גוף אשראי חוץ בנקאי חברתי וללא מטרת רווח

שגיא בלשה:  אנחנו צריכים לזכור מי פונה, לא רק לעוגן אלא לכולם

שגיא בלשה:  גופים שלא יכולים לקבל אשראי מהבנקים

שגיא בלשה:  לכן כל פתרון דרך הבנקים, חברים בבנק ישראל, הוא לא הפתרון המלא

שגיא בלשה:  הוא לא עוזר

שגיא בלשה:        חברת עוגן לבד קיבלה בחמשת השבועות האחרונים, מאז התחלנו מבצע חרום, בקשות אשראי ב-233 מיליון שקלים

שגיא בלשה:  רק חברת עוגן

שגיא בלשה:  אם נספור מה שכולם קיבלו, אני בטוח שנגיע ללמעלה ממיליארד שקלים

שגיא בלשה:  למה הם פונים אלינו? הם פונים אלינו כי הם לא מקבלים מענה מהבנקים

שגיא בלשה:  פונים אלינו מסעדנים, עסקי מזון, סיטונאים, עסקים קטנים, עסקים זעירים, עסקים פטורים, עסקים שלא יכולים לקבל מענה בבנקאות

רון כץ: בדיוק אלה שאנחנו רוצים לעזור להם

שגיא בלשה: הם פונים אלינו

שגיא בלשה:  אין להם היום מענה

שגיא בלשה:  אני אישית רודף אחרי האוצר ואחרי בנק ישראל, אני מגיע לכל הוועדות, במשך חמישה שבועות, שישה שבועות, והמענה הוא איטי, מסורבל ולא מפרגן

שגיא בלשה:      אנחנו לקחנו מאוד ברצינות את המתווה של בנק ישראל

שגיא בלשה:  הלכנו ונפגשנו עם גוף מוסדי ודיברנו עם בנק ישראל

שגיא בלשה:  אני אגיד לכם את שלושת הבעיות שיש במתווה שלכם שכרגע לא מאפשר לנו מענה

שגיא בלשה:  לא דיברתם איתנו מיוזמתכם

שגיא בלשה:  אנחנו דיברנו איתכם מיוזמתנו ונגיד את זה כאן

שגיא בלשה:      הבעיה במתווה ה-ריפו היא שהסיכון הוא על הגוף המוסדי

שגיא בלשה:  בעצם הגוף המוסדי מקצה תיק לבנק ישראל אבל הסיכון הוא עליו

שגיא בלשה:  לכן המרווח של אחוז הוא לא ריאלי

שגיא בלשה:  הגוף המוסדי רוצה יותר מאחוז כדי לקחת את הסיכון ולכן המרווח גדול מדי

שגיא בלשה:      פערי תזמון

שגיא בלשה:  הגוף המוסדי צריך בין חודש לשלושה חודשים לעשות דירוג פנימי כדי בכלל להבין אם רוצים לעבוד עם גוף כמונו

שגיא בלשה:  הם מוכנים לאור הסיטואציה הזאת תוך חודש אבל כל מתווה ה-ריפו מוצע לנו עד ינואר וינואר הוא עוד שנייה

שגיא בלשה:       אנחנו רוצים לעזור לעסקים ונותנים להם הלוואות לחמש שנים

שגיא בלשה:  בנק ישראל אומר שהוא יאריך כל חצי שנה, מקסימום שלוש שנים

שגיא בלשה:  לגוף המוסדי לא כדאי להשאיל לנו תיק ניירות ערך או תיק לשלוש שנים בגלל שאז אין לו גמישות עם התיק הזה כך שהמתווה הזה של ה-ריפו בכלל לא מתאים להלוואות כאלה של שלוש עד חמש שנים

שגיא בלשה:  הוא לא מתאים בבסיס, מה גם שבנק ישראל או הגוף המוסדי יכול בכל רגע נתון, כל חצי שנה, להגיד שנגמר, תביאו את הכול בחזרה

שגיא בלשה:  אבל אנחנו נתנו הלוואות לחמש שנים ואיך אנחנו מתנהלים במקרה הזה?      

מירי רגב: אני מציעה לקרוא את החומר שלנו כי מה שציינת עכשיו הוא פשוט לא נכון

שגיא בלשה: הוא נכון לגמרי

שגיא בלשה:  בדקנו את זה וגם הגוף המוסדי בדק וחזר אלינו עם הדברים האלה

שגיא בלשה:  שמישהו כאן יגיד שזה לא נכון – זה השוק

שגיא בלשה:  את לא יכולה להגיד שזה לא נכון

מירי רגב: זה לא עניין של השוק

מירי רגב:  זה לגבי העסקה אבל התנאים שציינת הם לא התנאים שפרסמנו

מירי רגב:  אני מזמינה אותך לפנות אלינו ואנחנו נסביר

שגיא בלשה: פנינו אליכם ודיברנו אתכם

שגיא בלשה:  הנציג שדיבר איתנו אמר שאנחנו צודקים

שגיא בלשה:  הוא אמר שהארנו את עיניכם

שגיא בלשה:      הנקודה הנוספת היא שכל המתווה ריפו הזה הוא עד ינואר

שגיא בלשה:  על מה אנחנו מדברים כאן?     

רון כץ: העניין של חודש ינואר ברור לנו

שגיא בלשה: לא עלה כאן הדבר הכי חשוב והפתרון הכי מתאים, נכון וקל

שגיא בלשה:  נדמה לי שהוא לא עלה בכל הדיון

שגיא בלשה:  הפתרון הוא לתת לבנקים הלוואה מוניטרית שתיועד לתת לנו קווי אשראי

שגיא בלשה:  זה יפתור את כל הבעיות

רון כץ: תודה רבה

רון כץ:  אנחנו נעשה עכשיו פינג פונג בין המוזמנים לחברי הכנסת

רון כץ:  חבר הכנסת ולדימיר בליאק שהוא רואה חשבון ואולי כדאי שתקשיבו לו

ולדימיר בליאק: תודה רבה לשני יושבי הראש

ולדימיר בליאק:  אני מצטער שאני לא יכול להיות כאן לאורך כל הדיון שאני מברך עליו כי אני חייב לחזור לדיונים נוספים

רון כץ: לחזור לצעקות בוועדת כספים

ולדימיר בליאק: אני עוד מעט שלוש שנים בכנסת ובמשך שלוש השנים הייתי בקואליציה, הייתי באופוזיציה, ואנחנו מנהלים כאן דיונים על התחרות בתחום הזה וזה פשוט לא זז

ולדימיר בליאק:  אני מאוד אשמח לבין מבנק ישראל היכן זה תקוע ולמה אנחנו לא מתקדמים בתחום הזה

ולדימיר בליאק:  אני לגמרי מצטרף לשני הדוברים הקודמים

ולדימיר בליאק:       הדבר השני שקפץ לי כשאמרת הבנקים מקבלים בפריים מינוס שלוש ונותנים בפריים, למה בעצם שלא ייתנו בפריים פלוס אחד וחצי או אחוז? מה קרה? בשנים האחרונות הבנקים הרוויחו כאן טונות של כסף, אז שירוויחו קצת פחות

ולדימיר בליאק:  תודה

ששון גואטה: גם השאלה מי מפקח עליהם שהם באמת נותנים את זה?      

ולדימיר בליאק: יש פיקוח

ששון גואטה: יש פיקוח על הבנקים?     

הוועדה למיזמים ציבוריים): כן

הוועדה למיזמים ציבוריים):  זה התנאי שלהם

רון כץ: נמצאות איתנו חברות כרטיסי האשראי

אורית זוארץ: מנהלת רגולציה, ישראכרט

אורית זוארץ:  אני רוצה להעלות כמה נקודות

אורית זוארץ:  קודם כל, אמר קודם ד"ר סעדון שתחרות היא לטווח ארוך ומימי הסכימה איתו

אורית זוארץ:  אני חולקת על כך מהסיבה הפשוטה שאם היום בית עסק שהוא בקשיים בא לקחת הלוואה מהבנקים ומסורב - במסגרת התוכנית הזאת – אנחנו שם כדי לתת לו את ההלוואה

אורית זוארץ:  אם כן, זה לא טווח ארוך כי אם אנחנו היום נוכל לתת לו את זה, היום זה יעזור לאותם עסקים קטנים בקשיים

יוסי סעדון: ואם זה לא היה קורה, בעיית התחרות נפתרת?     

אורית זוארץ: לא, אני לא מדברת על זה

רון כץ: אנחנו גם לא נפריע אחד לשני לדבר

רון כץ:  אנחנו איתך, אנחנו נקשיב לך עד הסוף ובסובלנות כי זה מה שאני עושה, קובע פגישות לבנק ישראל והם ישמעו אותך

אורית זוארץ: לגבי התוכנית שהציע החבר מרשות שוק ההון

אורית זוארץ:  המתווה שבו נצמדים ל-ריפו באופן שהצעתם, פשוט משנים את הפער, זה יהפוך את התוכנית לישימה ולא ישים אותנו בעמדת נחיתות כל כך משמעותית לעומת הבנקים

אורית זוארץ:  בנקים שגם כך יש להם נזילות מקבלים בריבית לכאורה כמו שלנו ולכן זה שם אותנו בעמדת נחיתות משמעותית

ענת סביצקי ביינהורן: חברת מקס

ענת סביצקי ביינהורן:  אני לא רוצה לחזור על דברים שנאמרו אבל לומר שאנחנו היינו הראשונים שהצטרפנו לקרן ההלוואות בערבות המדינה

ענת סביצקי ביינהורן:  במקרה הזה המתווה הזה נותן מתנה כפולה לבנקים כי הוא בעצם גם עוזר להם במימון של ההלוואות שלהם בערבות המדינה

ענת סביצקי ביינהורן:  שוב, במתווה הנוכחי כאשר אנחנו לא יכולים להשתתף, זה פוגע בנו גם בהקשר הזה

ענת סביצקי ביינהורן:      אני רוצה לחדד מעט את העניין

ענת סביצקי ביינהורן:  כבר אמרתי בפעם הקודמת שחברות כרטיסי אשראי נותנות הלוואות לעסקים שהבנקים לא נותנים להם

יוסי סעדון: אם כן, איפה התחרות מול הבנקים? אני לא מבין את זה

ענת סביצקי ביינהורן: אנחנו אלה שמצליחים לספק להם מענה

ענת סביצקי ביינהורן:  זאת בהחלט תחרות

יוסי סעדון: הבנקים בכלל לא מתחרים איתכם

ענת סביצקי ביינהורן: הם כן מתחרים

ענת סביצקי ביינהורן:  אנחנו אלה שמצליחים לנגוס להם במקומות האלה

ענת סביצקי ביינהורן:  היינו שמחים לתת הלוואות גם לעסקים בלי סיכון אבל לצערנו אנחנו נדרשים להתחרות איתם ולכן אנחנו נוגסים היכן שאנחנו יכולים וזה באמת במקומות שהסיכון הוא גבוה יותר

ענת סביצקי ביינהורן:  לכן אנחנו נמצאים שם, כדי לתת מענה

ענת סביצקי ביינהורן:  אני חושבת שגם העניין של הזמן - שוב, אני אומרת את זה על אף שזה כבר נאמר קודם – הוא קריטי ומשמעותי

ענת סביצקי ביינהורן:  עברו שבועיים ואם אנחנו רק עכשיו נתחיל את הדיון במתווה של רשות שוק ההון, יעברו עוד שבועיים, עוד שלושה שבועות, הזמן עובר ובינתיים אנחנו נשארים בלי מענה

ענת סביצקי ביינהורן:  הסיפור של המכרזים המוניטריים, להגיד לא נטפל בתחרות בעת חרום, זה משהו שקורה רק בעתות חרום

ענת סביצקי ביינהורן:  אתם לא מזרימים את ההזרמות האלה בשגרה ולכן זה דיון שנדון סביב מה שקורה בעת חרום

ענת סביצקי ביינהורן:  אם היה מתקיים אותו דיון בתקופת הקורונה, אם זה היה נפתר אז, היינו מגיעים עכשיו במצב יותר טוב

ענת סביצקי ביינהורן:  להגיד שיעבור זמן החרום ואז נדבר על זה עוד פעם – יהיה זמן חרום הבא ואז אולי תהיה קורונה, אולי יהיה עוד משהו ועוד פעם נגיד שעכשיו זמן חרום ולא מטפלים בתחרות

דן אילוז: תודה רבה יושבי הראש

דן אילוז:  אני אדבר בקצרה

דן אילוז:  אני חושב שיש כאן דוגמה שדווקא יכולה ללמד אותנו על פילוסופיה כלכלית יותר רחבה

דן אילוז:  בדרך כלל כאשר מתערבים בשוק, זה בא מכוונות טובות ויש הרבה נזק חיצוני שקורה

דן אילוז:  אני אפילו רוצה לומר שרוב הנזק הכלכלי שממשלה גורמת לשווקים, בדרך כלל זה בא מכוונות טובות

דן אילוז:  אתה אוהב לדבר על עסקנות, לחשוב על דילים מאחורי הקלעים ודברים כאלה, אבל האמת היא שבדרך כלל זה בא מכוונות טובות

דן אילוז:  אלה אנשים שרוצים לעשות טוב לעם ישראל ובסוף גורמים להרבה מאוד נזק כלכלי

דן אילוז:  להתערבות יש מחיר

דן אילוז:  אני חושב שכאן אנחנו רואים דוגמה מאוד בולטת של הדבר הזה

דן אילוז:      יש כאן מצב שאתם רציתם לעשות משהו טוב

דן אילוז:  זה ברור לכולנו ואני לא חושב שיש מישהו שחושב אחרת

דן אילוז:  רציתם לעזור לעסקים שנמצאים בקושי

דן אילוז:  אתם אומרים שזאת מדיניות מוניטרית אבל זאת לא מדיניות מוניטרית אלא זה רצון לעזור לעסקים קטנים

דן אילוז:  זאת מדיניות אבל לא מוניטרית

דן אילוז:  לדבר הזה יש השפעות חיצוניות ואתם מתעלמים מהן

דן אילוז:  אתם פשוט מתעלמים מההשפעות החיצוניות

דן אילוז:  אתם אפילו מתווכחים איתנו על כמה חשובות ההשפעות החיצוניות האלה

דן אילוז:  לדבר הזה יש השפעות חיצוניות בכך שזה פוגע בתחרות

דן אילוז:       אני רוצה לבקש מכם אחד משלושה דברים

דן אילוז:  או שאתם תעדכנו את המתווה עצמו כדי להכניס חברות אשראי, כדי לטפל בהשפעות החיצוניות האלו, או שתעשו מתווה משלים וזה יכול להיות לא דרככם אלא משהו אחר אבל משהו משלים שעוזר לפצות על ההשפעות החיצוניות האלו, או שתנסו להתייחס להשפעות החיצוניות האלו ולתת לזה תשובה

דן אילוז:  אם אתם פשוט משאירים את המצב כמו שהוא כרגע, יש לזה השפעות חיצוניות מתוך כוונות טובות וזה פוגע בתחרות ובכלכלה גם בטווח הארוך

שלומי תורג'מן: מנכ"ל BTB

שלומי תורג'מן:  התחושה היא שבנק ישראל הוא הבנק של הבנקים ולא בנק של ישראל

שלומי תורג'מן:  בנק ישראל על פי החוק צריך לדאוג למדיניות הכלכלית של הממשלה ולתמוך בה

שלומי תורג'מן:  אני חושב שנקודת המבט הבעייתית הראשונה בדיון הזה היא שמסתכלים על הגופים ואומרים להם: גופים חוץ בנקאיים או גופים בנקאיים, אני בנק ישראל דואג לגופים בנקאיים ולא לגופים חוץ בנקאיים

שלומי תורג'מן:  משנת 2016 יושב כאן בוועדות ובנק ישראל ממסמס כמעט כל דבר

שלומי תורג'מן:  הוא תמיד מדבר יפה אבל שום דבר לא מתקדם

שלומי תורג'מן:  אנחנו לא גופים חוץ בנקאיים אלא אנחנו גופים פיננסיים

שלומי תורג'מן:  בעולם בנקים מרכזיים מפקחים על גופים פיננסיים ולא רק על בנקים

שלומי תורג'מן:       לגבי ריפו

שלומי תורג'מן:  אנחנו למשל נותנים הלוואות בערבות מדינה, גם בחרבות ברזל, וכמו ששמענו ההלוואות האלה לא יכולות להיות כאן לשעבוד

שלומי תורג'מן:  צריך להסתכל מה קורה בעולם

שלומי תורג'מן:  התוכנית שבנק ישראל עשה, אמר ד"ר סעדון שהיא אמורה לתמוך בעסקים קטנים ובינוניים, היא לא תומכת בעסקים קטנים ובינוניים אלא היא תומכת בבנקים

שלומי תורג'מן:  הם מציגים את זה כאילו הם מצילי הציבור או עושים פרסומות כאלה

שלומי תורג'מן:  התוכנית לא מספיק מפורטת

שלומי תורג'מן:  כלומר, באיזו ריבית תינתן ההלוואה, לאיזה עסקים, לאיזה סקטורים

שלומי תורג'מן:  בנק ישראל יודע להגביל את הבנקים למשל באשראי לנדל"ן אבל הוא לא אומר למי כן יתנו בכסף הזה את האשראי ולכן זה לא עוזר

שלומי תורג'מן:       אני שלחתי מכתב גם למימי רגב וגם ל-

שלומי תורג'מן:  ביבר ב-2021, בזמן הקורונה, בנושא הלוואות מוניטריות והבאתי רפרנסים של מה קורה בעולם בהקשר הזה

שלומי תורג'מן:  באנגליה למשל, שם זה בנק מרכזי לא פחות טוב מבנק ישראל, יש תוכנית מוניטרית שעוזרת לכל השוק החוץ בנקאי והבנקאי, לכל הגופים הפיננסיים, ומקטלגת את ההלוואות בסוגים שונים, איזה הלוואות ישמשו לבטוחה

שלומי תורג'מן:  שם משעבדים תיקי הלוואות שאינם סחירים כבטוחות וזה מקדם את זה

שלומי תורג'מן:  אנחנו לא יכולים לעשות את הדברים האלה כאשר אנחנו צריכים לפנות לחסדיהם של מוסדיים

שלומי תורג'מן:  השאלה היא כבר לא כמה

שלומי תורג'מן:  כלומר, אני גם רוצה מקורות

שלומי תורג'מן:  אין לי בעיה לגייס את הכסף גם בפריים וגם בפריים פלוס אחד

שלומי תורג'מן:  אם יתנו לי הלוואה כזאת, זה גם טוב ויהיה לי מקור לגייס את הכסף אבל גם זה לא עובד

שלומי תורג'מן:  כלומר, השאלה היא לא כמה אלא השאלה היא קודם כל למה

שלומי תורג'מן:      כשאני צריך ללכת לגוף מוסדי ולומר לו תן לי את הבטוחות האלה, מעבר לעובדה שלעסקה יש עלות מאוד כבדה, גם רגולטורית, גם פיננסית וגם של מחירים, לא בטוח שהוא יסכים

שלומי תורג'מן:  בנקים גם לא יסכימו

שלומי תורג'מן:  לכן הדגש צריך להיות בשעבוד תיקי הלוואות שמתנהלים וזה דבר שקורה בעולם

שלומי תורג'מן:  התוכנית האנגלית היא תוכנית שטרלינג שאפשר ללמוד ולהסתכל עליה והיא ממש ישימה למה שקורה כאן

שלומי תורג'מן:  אם היה מתקיים דיון, אפשר היה לפתור את זה ובנק ישראל היה רגוע

שלומי תורג'מן:  כל הגופים שאינם בנקים שנותנים אשראי, שאני מציע לקרוא להם שוב גופים פיננסיים, הם מחוללי תחרות

שלומי תורג'מן:  אנחנו גוף מחולל תחרות, עסקים מקבלים מאיתנו הלוואות עד מיליון שקלים, עד שמונה שנים, ללא שעבודים, סולו, וצומחים

שלומי תורג'מן:  בנק ישראל רוצה עסקים שורדים

שלומי תורג'מן:  אם עסק מתקשר לבנק, הוא לא מקבל מענה, לא בטלפון, לא בהגדרת מסגרת ולא בכלל

שלומי תורג'מן:  מאיתנו הוא מקבל הלוואה לא רק לחיות אלא גם לשרוד וזה מאוד חשוב

שי אברהם פרמינגר: אני יושב ראש איגוד חברות האשראי

שי אברהם פרמינגר:  כולנו ביקשנו פגישה

שי אברהם פרמינגר:  אף אחד מאיתנו לא התקבל לפגישה בבנק ישראל

שי אברהם פרמינגר:  המסקנה שלי מהדיון היא מאוד פשוטה

שי אברהם פרמינגר:  הדרך היחידה שאנחנו יכולים לעבוד היא שעבוד תיקי הלוואות

שי אברהם פרמינגר:  אין דרך אחרת

שי אברהם פרמינגר:  בנק ישראל לא מעוניין בזה ולא יעזור שום דבר, גם לא לחברי הכנסת

שי אברהם פרמינגר:  הדרך של ההשאלה – ואני חברה בת של חברת אחזקות של חברת ביטוח - כנראה שאני יכול, אני והפניקס יכולים לקבל בשני אחוזים אבל כל האחרים לא יקבלו בכלל

שי אברהם פרמינגר:  זה בכלל רק ריאלי לכמה בודדים מאיתנו ולא יותר מזה

שי אברהם פרמינגר:  אני יודע את זה מבפנים

שי אברהם פרמינגר:  לכן הסיטואציה של השאלת ניירות ערך אינה פרקטית לרוב האנשים

שי אברהם פרמינגר:  במקרה אלי כן, בשני אחוזים, בדיוק אותה תשובה למרות שמחברה אחרת

שי אברהם פרמינגר:  תוסיפו את העלויות, הנתיב המשפטי שצריך לעבור, זה עוד כאחוז וחצי, מה שהוא לחלוטין לא כלכלי

שי אברהם פרמינגר:      לדעתי כנסת ישראל, אתם טועים

שי אברהם פרמינגר:  אתם מטילים את הכול על בנק ישראל

שי אברהם פרמינגר:  בנק ישראל יודע לעבוד עם בנקים

שי אברהם פרמינגר:  תנו לו לעבוד עם מי שהוא נותן

שי אברהם פרמינגר:  הטעות היא שלכם

שי אברהם פרמינגר:  תעשו במקביל חקיקה לפיה החשב הכללי ייתן לכל הגופים שאינם בנקים באותם תנאים

שי אברהם פרמינגר:  חבל על כל הדיון

שי אברהם פרמינגר:  אתם מנסים להפוך את בנק ישראל לאיזשהו מגן שלנו, חבר שלנו, אבל הוא לא רוצה לשבת איתנו, הוא לא מבין את הצרכים שלנו

שי אברהם פרמינגר:  אתם חברי הכנסת אמורים לייצג את כולם, תנו נתיב אחד לבנקים דרך בנק ישראל והחשב הכללי או משרד האוצר, לא משנה מי, רשות שוק ההון, תנו להם את הכסף ואת היכולת לתת לנו

שי אברהם פרמינגר:  רשות שוק ההון מכירה את הצרכים שלנו בצורה הכי טובה שיש

שי אברהם פרמינגר:  תנו להם באמצעות החשב הכללי לעשות מסלול מקביל למה שהבנקים עושים דרך בנק ישראל

שי אברהם פרמינגר:  האחריות היא אצלכם ולא אצלם

שי אברהם פרמינגר:  בכל דיון אתם מגלגלים את האחריות עליהם אבל היא אצלכם

רועי פולקמן: אני אומר מילה על שיעורי הבית שאנחנו עשינו מאז הדיון הקודם

רועי פולקמן:  קודם כל, תודה יושבי הראש ותודה לחברי הכנסת שנמצאים כאן

רועי פולקמן:  אנחנו עשינו שיעורי בית

רועי פולקמן:  יש כאן לא מעט חברים שגם חברים בפורום

רועי פולקמן:  מימיי בכנסת למדתי שלקדם רפורמות חשובות עושים בקואליציות

רועי פולקמן:  דיברתם על זה קודם

רועי פולקמן:  דיברנו עם רוב החברים כאן

רועי פולקמן:  ביקשתי מכולם לפנות לחטיבת השווקים ולבנק ישראל ולבקש פגישה, כולל שיחות עם כל השחקנים הממשלתיים

רועי פולקמן:      אני באמת מרגיש קצת לא בנוח מול מימי וד"ר סעדון כי זה לא עניין אישי כמובן אבל אני חושב שקודם כל הוועדה חייבת לדרוש שבדיון הבא יהיה כאן הנגיד ואם לא, זה ייחשב כביזוי הכנסת

רועי פולקמן:  יזומן לכאן נגיד בנק ישראל כי האירוע הוא אירוע של הנגיד

רועי פולקמן:  מה שקרה כאן – מחר אני אשב אצלה המפקח על הבנקים - זה שאני אישית דיברתי עם רוב החברים שיושבים כאן סביב השולחן, כולל עם נציגי הממשלה, כולל עם נציגי הגופים החוץ בנקאיים, אף אחד לא קיים פגישה למעט החכ"אות שישבו בגדול בהעברת נתונים

רועי פולקמן:  לא היה דיון אמיתי על חלופות וכולי

רועי פולקמן:  ביקשו מהם נתונים כדי להצדיק את המתווה שבנק ישראל הציג לפני שבועיים

רועי פולקמן:  אני חייב לומר לכם באהבה רבה ובהערכה וזה לא אישי, שזאת לא דרך לניהול תהליכים בתוך מערכת ציבורית

רועי פולקמן:  זאת לא דרך

רועי פולקמן:  ועדת כנסת ביקשה לקיים דיון, לקיים ישיבות, לשבת, לשמוע חלופות

רועי פולקמן:  כל השחקנים כאן, הדבר השני שביקשנו אנחנו, הגופים, השחקנים כאן, ביקשנו מהם לעשות שיעורי בית, להיפגש עם המוסדיים

רועי פולקמן:  יושבים כאן אנשים סופר מנוסים

רועי פולקמן:  שגיא בלשה היה איש משרד האוצר ועומד היום בראש חברת עוגן עשה שיעורי בית עם מומחים בשוק ונפגש עם מוסדיים

רועי פולקמן:  את כל המידע העצום הזה אתם הייתם צריכים לשמוע לפני הדיון ולבוא לכאן ולומר שבדקנו את זה ואת זה ואת זה ואכן זה שני אחוזים כפי שאמר כאן מנכ"ל קבוצת גמא

רועי פולקמן:  הייתם מקבלים את הנתונים

רועי פולקמן:      אני חייב לומר כאן לחברי הכנסת שזה עניין של תהליך

רועי פולקמן:  חברי הכנסת ראויים לזה שכאשר אתם באים - אתם, בנק ישראל, הגוף הרגולטורי הפיננסי החשוב ביותר במדינת ישראל - לדיון בכנסת, אתם אומרים שישבתם עם 10 גופים, עשיתם שיעורי בית, ישבתם עם מוסדיים, הבנתם את זמן החיתום, זה בכלל ייקח חודש לקבל את ההשאלה הזאת כפי שאמר כאן מנכ"ל BTB, ולכן אתם עושים תיקון א', ב', ג', ד'

רועי פולקמן:  אם כן, קודם כל מילה על התהליך

רועי פולקמן:  לדיון הבא צריך להיות כאן נגיד בנק ישראל ולא אף אחד אחר

רועי פולקמן:  אני ראיתי את ועדת הכלכלה ואת ועדת הכספים מטילים סנקציות על בנק ישראל, כולל לעכב החלטות וכולי

רועי פולקמן:  לכנסת יש כוח

הוועדה למיזמים ציבוריים): אתה יודע איך הנגיד יגיע לכאן

הוועדה למיזמים ציבוריים):  כבר עשינו את זה בפעם הקודמת וראינו שזה קורה רק כאשר מניחים על השולחן הצעת חוק ומתחילים לקדם אותה

הוועדה למיזמים ציבוריים):  רק אז הנגיד מגיע

רועי פולקמן: אתה צודק

רועי פולקמן:  שאל קודם חבר הכנסת ברוכי את שאלת מיליון הדולר לגבי התחרות

רועי פולקמן:  אני אומר משפט מעט קשה וסלח לי אם זה נשמע מעט פופוליסטי

רועי פולקמן:  אני אגיד שבנק ישראל פוגע בעסקים הקטנים והוא פוגע בעסקים הקטנים כפי שתואר כאן בגלל שבמציאות המיידית של המשבר, במצב שכל ההון זורם, שמעתם אפילו מ-גמא, אתם מוציאים את האלטרנטיבות מהשוק ואז המוסך, המסעדה , החנות באשקלון שהיא יותר בסיכון וכל הגופים האלה שצריכים את ה-200, ה-300 וה-400 אלף שקלים לעזור בתזרים, אתם בנק ישראל פוגעים בהם

יוסי סעדון: נו, באמת

רועי פולקמן: צר לי אבל זאת עובדה

רון כץ: זה המצב

רון כץ:  אתם לא מוכנים לשמוע על המצב

רועי פולקמן: ההערה האחרונה היא פרקטית

רועי פולקמן:  מעבר לדיון על איך התהליך הזה צריך להתנהל ועם כל הכבוד לכך שהנגיד צריך להיות כאן ולא הנציגים האחרים מבנק ישראל, יש כאן שלושה מסלולים אפשריים: האחד, נאמר כאן לאפשר לשעבד את תיקי ההלוואות מהקרן לערבות מדינה

רועי פולקמן:  השני, לאפשר להעמיד תיקי הלוואות דרך הבנקים

רועי פולקמן:  זאת כן אפשרות ואפשר בהחלט לומר שלא תהיה אפשרות לבנק ישראל לתת הלוואות מוניטריות דרך הבנקים אלא בהגדרה חלק מזה יוקצה לשוק החוץ בנקאי

קריאה: זה הפתרון הטוב ביותר

קריאה:  דרך הבנקים זה לא יעבוד

רועי פולקמן: חלק מהכסף יוקצה

רועי פולקמן:  אם נתנו למשל 10 מיליארד שקלים, הבנקים לא יוכלו לנצל שנים-שלושה מתוכם אלא יהיו חייבים להעמיד כקווי אשראי בכפוף להלוואות לתיקים רגילים

רועי פולקמן:  הבנקים יודעים לעשות את העסקאות האלה

רועי פולקמן:  עם פיקוח של בנק ישראל לגבי גובה הריבית שהם דורשים מהשוק החוץ בנקאי

רועי פולקמן:  הבנקים יהיו רק תחנת הממסר אם בנק ישראל לא רוצה לעבוד ישירות

רועי פולקמן:  דרך אגב, זה לא מסובך

רועי פולקמן:      הדבר השלישי הוא לתקן את המרווח המיידי, אפילו בשביל החכ"אות

רועי פולקמן:       אלה שלושה צעדים אופרטיביים

רועי פולקמן:  אפשר לתקן אותם בחקיקה, להגיד לבנק ישראל - לא להתערב בהחלטה המוניטרית - שאם נתתם, אלה התנאים בהם זה יינתן ובהצלחה לכם

רועי פולקמן:  אם הוועדה המוניטרית החליטה ואם אין ברירה, לכפות את זה על בנק ישראל

לינור דויטש: מנכ"לית לובי 99

לינור דויטש:  אני קודם כל רוצה לברך אתכם על הדיון החשוב הזה

לינור דויטש:  יש לי שני דברים לומר

לינור דויטש:  אני לא רוצה לחזור על דברים שנאמרו ולכן, כדי לקצר, אני אומר שבאמת בנקודה הזאת בסופו של דבר לנגד עינינו עומדת השאלה של איך אנחנו מסייעים לעסקים קטנים וזעירים לצלוח את המצב הקשה שנקלענו אליו, לצלוח מלחמה ולשרוד ליום שאחרי

לינור דויטש:  אני חושבת, כדי שאני לא אחזור על כל מה שאמרו כאן קודמיי, שבסופו של דבר ברור לחלוטין שנעשתה כאן תוכנית – גם אם אולי לא מכוונות רעות, גם אם בחיפזון, הסורים על הגדרות וכולי - לא מספיק טובה ולא בושה לומר שאנחנו יכולים לתקן

לינור דויטש:  טעינו אבל נתקן

לינור דויטש:  זאת לא בושה

לינור דויטש:  זה לא אומר שמשהו לא בסדר

לינור דויטש:  אני יודעת שאנחנו בימים שכולם בורחים מאחריות אבל אפשר לקחת אחריות ולהגיד הבאנו תוכנית לא מספיק טובה, אנחנו שומעים אתכם, בואו נשנה ונביא משהו אחר כי בסופו של דבר כולנו רוצים את אותו דבר

לינור דויטש:  אני בטוחה שגם אתם שיושבים כאן, גם בנק ישראל, גם חברות כרטיסי האשראי וגם חברי הכנסת, בסוף כולנו רוצים את אותו דבר, שהעסקים הקטנים יקבלו את התנאים הטובים ביותר וישרדו

לינור דויטש:      לכן, במקום להיות באנטי, אני מרגישה נורא לא בנוח להיות במקום הזה של המתקפה עליכם

לינור דויטש:  זה לא מרגיש לי נוח

לינור דויטש:  אני חושבת שבסופו של דבר אנחנו באותו צד

לינור דויטש:  לכן השאלה היא איך מגיעים ואיך מקדמים את המטרה

לינור דויטש:  אני חושבת שזה בסדר להגיד שמענו, בואו נביא משהו אחר, בואו נשנה

לינור דויטש:       הסעיף השני שאני רוצה להעלות כאן הוא סעיף שטרם נדון כאן אבל אני חושבת שהוא קריטי לכם בהמשך לדיון הקודם

לינור דויטש:  בדיון הקודם עלה כאן כל הנושא של בנק כאל ואיך מפתחים אותו בנושא של איך אנחנו מגדירים את התחרות

לינור דויטש:  בעוד יד ימין של הכנסת מדברת על דבר אחד, יד שמאל מפרסמת לפני מספר ימים, משרד האוצר מוציא תזכיר חוק לאפשר למוסדיים לרכוש את חברות כרטיסי האשראי

לינור דויטש:  בואו נבין איך הדבר הזה מייתר את כל הדיון שלכם על הקמת בנקים כאלים

לינור דויטש:  כלל רכשה את מקס וזו עסקה שאנחנו התנגדנו לה

לינור דויטש:  הגשנו התנגדות לאוצר, לרשות התחרות אבל לצערי עמדתנו לא נתקבלה והיא נקנתה

לינור דויטש:  כמובן שבעקבות זה עכשיו הראל מנסה לרכוש את ישראכרט, עסקה שתלויה ועומדת ברשות התחרות כאשר ההתנגדות שלנו קיימת

לינור דויטש:      בעוד ההתנגדות עומדת ורשות התחרות קיבלה החלטה, יוצא תזכיר חוק

לינור דויטש:  זה קורה בזמן שאנחנו במלחמה, בזמן שכל הקשב הציבורי בקרשים ובעייתי הסיכוי להכניס נושא כלכלי פיננסי שהוא באמת סופר מרכזי, נושא שנשמע גדול, הוא נשמע גבוה, אבל בסוף מה שקורה כאן זה שהולכים לשנות מדיניות שנמשכת 20 שנים בהן נאבקים כאן לפיזור ריכוזיות - ועדת בכר, חוק הריכוזיות, ועדת שטרום – כאשר המטרה הייתה לפרק, לבזר, לבזר שוק כל כך ריכוזי

לינור דויטש:  בריכוזיות ישראל היא המדינה מספר אחת ב-OECD

לינור דויטש:  אז באים ובהינף יד ומשנים ומתקנים כך שהמוסדיים יכולים לרכוש את חברות כרטיסי האשראי

לינור דויטש:  צריך להבין שהמוסדיים והבנקים, אלה יחסים סימביוטיים

לינור דויטש:  המוסדיים מחזיקים בכל אחד מהבנקים בלפחות שבעה אחוזים

לינור דויטש:  כל הנושא של הלוואות המימון, קרנות הנאמנות, ייעוץ פנסיה וגמל

לינור דויטש:  אין דבר כזה להפריד

לינור דויטש:  ברגע שמוסדי שולט בבנק, לא יהיה סיכוי לבנק כאל

לינור דויטש:  אין סיכוי שחברת כרטיסי אשראי תהפוך להיות איזשהו בנק שבאמת מתחרה

לינור דויטש:  הם יחלקו ביניהם את השוק

לינור דויטש:  לכן בזמן שכאן מדברים, בצד השני כבר קובעים עובדות בשטח

לינור דויטש:      אני רוצה לבקש

לינור דויטש:  בקרוב התזכיר הזה יגיע לכנסת והתפקיד שלכם כחברי כנסת הוא לדאוג לכך שהדבר הזה לא יעבור כך

לינור דויטש:  אנחנו כבר עבדנו מול משרד האוצר, אבל לא בכל אנחנו מצליחים ואנחנו רואים שדברים ממשיכים להתקדם

לינור דויטש:  לכאן כאן התפקיד של הכנסת לבדוק שלא גונבים כאן סוסים מתחת לרדאר ומייצרים כאן נזק שאחר כך ייקח לתקן 50 שנים ו-50 ועדות

שלום דנינו: אני לא בטוח שהתזכיר הזה יגיע כי לתדהמתי לפני חודש הבנתי שרשות ההון פטורה מלהעביר כל מיני תקנות דרך ועדות הכנסת

שלום דנינו:  אנחנו פועלים להחזיר את המצב לקדמותו כך שאף אחד לא יכול לעקוף את הריבון שהוא כנסת ישראל

לינור דויטש: למיטב ידיעתי זו חקיקה ראשית ולכן זה אמור להגיע לכנסת

לינור דויטש:  זה יגיע

לינור דויטש:  הנה, איתי מאשר

לינור דויטש:  אנחנו נהיה כאן כדי לעבוד יחד איתכם ולוודא שזה לא יעבור

רון כץ: תודה

רון כץ:  סער זכריש, מנכ"ל ביזי פיננסים

סער זכריש: תודה

סער זכריש:  אנחנו חברת פינטק

סער זכריש:  זה אומר שאנחנו נותנים שירותים פיננסיים באמצעות טכנולוגיה

סער זכריש:  צריך לדבר גם על התהליך

סער זכריש:  הטכנולוגיה שלנו מאפשרת היום לבעלי עסקים קטנים, אותם בעלי עסקים שאריאל דיבר עליהם, להגיש בקשה לבד תוך פחות מ-10 דקות ולקבל תשובה באותו יום

סער זכריש:  זאת תחרות הבנקים

סער זכריש:  זו אלטרנטיבה לבנקים

סער זכריש:  הבעיה היא שכאשר אנחנו מגיעים למחיר ולעלויות, כאן אנחנו נעצרים

סער זכריש:  אני חושב שחשוב לשים לב שגם השחקנים הצעירים יותר, הפינטקים שמביאים את הבשורה הזאת שמקלה על בעלי העסקים, יהיו בתוך המשחק הזה

סער זכריש:  אנחנו מטפלים באלפי בקשות של עסקים קטנים, נותנים מענה מאוד מאוד מהיר, אבל כשאתה מגיע למקורות והוא מקבל בבנק בפריים, אין לך מה לעשות

שי אבו: יושב ראש איגוד היועצים לכלכלת המשפחה, מנהל את התחום הפיננסי ב-קפטן קרדיט, כל מה שקשור לדירוג אשראי

שי אבו:  אני רוצה לקחת כיוון חשיבה אחר

שי אבו:  בן אדם שמקבל סירוב או בעל עסק שמקבל סירוב, מעבר להשפעה שהיום בעלי העסקים חלקם הם אנשי מילואים – היום באחד העיתונים הייתה על כך קריקטורה – יש כאן השפעה שכמובן משפיעה על הרבה משפחות ויש כאן נקודה שצריך לדעת אותה

שי אבו:  הסירוב שאותו אדם מקבל, הוא עובר מחברה לחברה ואז המשמעות היא שהוא משלם מחיר יותר יקר

שי אבו:  בבין לבין הזה שכל יום שעובר, יש סיטואציה - שאני חושב שכל אחד מאיתנו צריך להעמיד לנגד עיניו וגם לנגד עיניי כיועץ - האם בסופו של דבר אחרי שהוא מגיע לקצה של אותו קצה, האם למשל לאחותי או לאחי שהיה מסתבך הייתי אומר להם להיכנס לגוף שהוא חוץ בנקאי אבל הוא נותן ריבית כל כך מטורפת שהמשמעות היא שהעסק שלו ייפול

שי אבו:  מבחינתי זה בבחינת בפני עיוור לא תיתן מכשול

שי אבו:       בתוך מערך השיקולים שאתם היום עושים ואתם רוצים לייצר תחרות, אני אומר נקודה אחת מאוד מהותית

שי אבו:  כל זמן שקיימת זיקה – ואני נלחם לגבי צמצום מסגרות האשראי – בין הבנקים לבין חברות האשראי, אנחנו נמצא את עצמנו באותו סביבון קבוע כי היום אין אינסנטיב

שי אבו:  הבנקים יכולים להנפיק כרטיס, חברות האשראי נהנות מזה ונוצרה כאן סיטואציה שלא בריאה בשום מערכת שיש את הזיקה הזאת ואפשר לומר שזה גם פוגע בתחרות

שי אבו:      לצד הדבר הזה חשוב להדגיש שאם עכשיו אתם הולכים לאיזשהו מהלך של כספים מסוימים, קחו בחשבון שישנם גופים או אותם בעלי עסקים שצריך למצוא דרך לעזור להם ושלא נוביל אותם למציאות לא טובה

שי אבו:  גם הסכום שבנק ישראל נתן, 10 מיליארד שקלים, בנקודה הזאת לא קיבלנו תשובה – ויש לי הרבה הערכה ואתם בין הראשונים שנכחתם בזמן האירוע שקרה במלחמה - לאן הכספים האלה הולכים

שי אבו:  האם יהיה כאן ניצול מצב שהמערכת הפיננסית, הבנקים, ייקחו את הכסף הזה וידאגו לאותם גופים חזקים ואז למעשה גרמנו לכך שלא עזרנו לאותם אלה

שי אבו:  זאת נקודה שצריך לחשוב עליה וגם על הכמות

שי אבו:  בכמה מדובר

שי אבו:  יכול להיות שתהיה קבוצה של 50 עסקים להם נתתם, 100 עסקים וכולי

שי אבו:  לא הייתה מגבלה בנושא

יוסי סעדון: רק למי שירד ב-25 אחוזים

יוסי סעדון:  זה חד משמעי

שי אבו: אלה יכולים להיות עסקים מאוד חזקים

שי אבו:  השאלה אם אנחנו נותנים עדיפות כאן לבעלי עסקים שנמצאים בדיוק במקומות הבעייתיים האלה

שי אבו:  כולנו מבינים היום שבעולם של דירוג אשראי, כאשר יש סירוב לבן אדם והסירוב יכול להיות על היבטים מאוד קלים, בסופו של דבר הוא עלול להיגרר למציאות הרבה יותר מורכבת

שי אבו:  בתוך המערכת הפיננסית יש הרבה קיבעון

שי אבו:  המערכת החוץ בנקאית מביאה איתה הרבה היבטים טובים שלצערי לא קיימים במערכת הפיננסית המקובעת ברובה והיא יכולה להועיל אבל צריך לייצר את האיזון ביניהם

אביגיל ונקרט: אגף התקציבים, משרד האוצר

אביגיל ונקרט:  אנחנו קיווינו לבוא לכאן עם עמדה אחרת אבל לצערי ההחלטה של בנק ישראל היא לא לשנות את המתווה

רון כץ: עם איזו עמדה קיוויתם להגיע?     

אביגיל ונקרט: קיווינו להגיע עם עמדה שאומרת שהמתווה השתנה ולשמחתנו המצב השתפר אבל זה לא המקרה

אביגיל ונקרט:  מאחר שבנק ישראל לא שינה את המתווה, העמדה שלנו נשארה כפי שהצגתי אותה בדיון הקודם

אביגיל ונקרט:  לטעמנו יש כאן אפליה של הגופים שאינם בנקים

אביגיל ונקרט:  אני גם חולקת על הניתוח

אביגיל ונקרט:  אכן זו השפעה תחרותית בעינינו מאוד בעייתית לטווח הארוך אבל היא כמובן משפיעה גם בטווח הקצר

אביגיל ונקרט:  אני גם חולקת על הטענה

אביגיל ונקרט:  אנחנו לא מנסים לפתור באמצעות הצעד הזה את הגברת התחרות לטווח הארוך אלא אנחנו מנסים לוודא שהיא לא תיפגע עכשיו

אביגיל ונקרט:  לכן לטעמנו יש חשיבות מאוד גדולה שבנק ישראל כן ימשיך לבחון את המתווה ויתקן אותו

אביגיל ונקרט:      אני אומר שהמתווה של הבנקים נכנס לתוקף היום

אביגיל ונקרט:  למעשה כבר היום יכולה להיות השפעה ולכן יש דחיפות מאוד גדולה שזה יקרה עכשיו

אביגיל ונקרט:  לצערי זה מעלה שאלות לגבי הגישה של בנק ישראל כלפי תחרות שצריך לבחון אותה

רון כץ: אחרי כל מה שראינו כאן, יש מה לבחון?     

אליהו ברוכי: אני חוזר לשאלה הראשונה ששאלתי

אליהו ברוכי:  תחרות מעניינת אתכם? כן או לא

אליהו ברוכי:  הכי דוגרי, הכי פשוט, הכי קצר

יוסי סעדון: זאת שאלה הכי קל שנשאלתי היום

יוסי סעדון:  כן

רון כץ: אי אפשר להתלוצץ על מה שקרה בדיון היום

רון כץ:  שמעתם את הדברים, שמעתם בקשת רחבה ובמנעד גדול - מחברות כרטיסי האשראי, חברי הכנסת, הגופים היותר קטנים, חברות הפינטק, משרד האוצר, רשות התחרות, רשות שוק ההון – אין אחד שחושב שמה שקורה כאן הוא דבר נכון

רון כץ:  שמעתם את כל זה

הוועדה למיזמים ציבוריים): וגם קיבלתם הצעות אופרטיביות לתקן

הוועדה למיזמים ציבוריים):  אנחנו לא באים רק לתקוף אלא בסוף אנחנו רוצים להיות פרודוקטיביים

הוועדה למיזמים ציבוריים):  אנחנו לא חושבים שיש לכם כוונה רעה, אבל אנחנו מתריעים, חוזרים ומתריעים שהצעד שאתם עשיתם, יש לו השלכות בעייתיות וקשות מאוד ואנחנו לא מוכנים לקבל אותן

הוועדה למיזמים ציבוריים):  עכשיו אנחנו שואלים האם לאחר כל מה ששמעתם, האם אתם מוכנים לערוך שיפורים במתווה שהצעתם כדי לפתור את הבעיות שהעלינו בפניכם

יוסי סעדון: קודם כל, תודה לכולם, לכל מי שהעיר

יוסי סעדון:  למדנו הרבה, שומעים, אנחנו באמת שומעים בקשר רב

יוסי סעדון:  אני רוצה לחדד לפחות משהו אחד שחשוב לי לחדד אותו

יוסי סעדון:  העסקה הזאת מול הבנקים היא עסקה מאוד ממוקדת, היא לא עסקה שמטפלת בעסקים גדולים אלא יש תנאי עד 50 מיליון שקלים מחזור ורק מי שאיבד 25 אחוזים ומעלה, כך שה-10 מיליארד שקלים אלה מאוד מכוונים ואני יכול להגיד לכם – כמו שמימי אמרה – שכבר יש לנו בקנה לא מעט בקשות בעניין הזה

יוסי סעדון:  זה הכלי הזה שהוא עוזר ותאמינו לי שהוא עוזר כבר עכשיו ואפילו יותר מהמצב שבו אם כל החוץ בנקאיים היו מקבלים את כל מה שנתנו, אז כבר אנחנו יכולים להגיד שהכלי שלנו כבר עוזר להרבה יותר זה

יוסי סעדון:  להגיד שרק באמצעות הכלי הזה שאנחנו פוגעים בעסקים הקטנים - - -     

רון כץ: בתחרות

יוסי סעדון: לא

יוסי סעדון:  בתחרות, אמרנו שזו לא המטרה

רון כץ: לעסקים הקטנים, אתם בכלל לא מגיעים אליהם כי הבנקים לא מתייחסים אליהם

יוסי סעדון: למה? עד 50 מיליון

רון כץ: אני אגיד לך למה

רון כץ:  יושבים אנשים שבסופו של דבר פוגשים את אותה קוסמטיקאית, את אותו בעל מכולת, את אותו מסעדן שמגיע לבנקים והבנקים שוללים אותו

רון כץ:  אין סיכוי בעולם שהוא יקבל הלוואה בבנקים ואז הם מגיעים אליהם והם נותנים להם את הפתרונות, אבל הבעיה היא שהמדינה לא נותנת להם משאבים בשביל לתת פתרונות אמיתיים כמו שצריך

רון כץ:  אני מבין מה שאתם אומרים בנושא של האג"חים

רון כץ:  בדקנו

רון כץ:  יושבים כאן חבר'ה שהם חברות בת

רון כץ:  הם בעצמם לא יכולים להשיג את האג"חים האלה במחיר תחרותי לבנקים

רון כץ:  לכן לא משנה איך תציג את זה, בסופו של דבר המתווה הזה עוזר רק לבנקים, הם אפילו לא בתחרות ואין להם שום סיכוי והעסקים לא מקבלים מהבנקים

רון כץ:  אם תרצה, אני אעביר לך עכשיו רשימה - כי אני כל הזמן מקבל פניות – של עסקים קטנים שפונים לבנקים ואוטומטית מסורבים

יוסי סעדון: אני יכול לתת לך בגבול החיסיון רשימה של גופים שבאו לבנקים בזכות המתווה הזה

יוסי סעדון:  10 מיליארד שקלים לעומת מיליארד שקלים שעליו אנחנו מדברים

יוסי סעדון:  תסתכלו על הפרופורציות

יוסי סעדון:  אנחנו מציעים 10 מיליארד שקלים לעסקים קטנים דרך הבנקים לעומת מיליארד שקלים

רון כץ: אחרי כל מה ששמעת כאן עכשיו, אתה אומר שהמתווה טוב ולא עושה שום דבר? אני שואל מה אתם לוקחים ממה ששמעת כאן עכשיו ומה המסקנות שאתם מסיקים

יוסי סעדון:  לפני המסקנות אני רוצה לומר עוד משהו וסליחה

יוסי סעדון:  יש כאן אירוע פיסקלי

יוסי סעדון:  האירוע המוניטרי טופל על ידינו מול הבנקים

יוסי סעדון:  אירוע הפיסקלי

יוסי סעדון:  נמצאים כאן נציגי האוצר וכמו שטיפלו בקבלנים נוח לנציגי האוצר להיתמם ולהסתתר תחת ההתקפה מול בנק ישראל

יוסי סעדון:  עם כל הכבוד, האוצר טיפל בקבלנים, האוצר טיפל גם בעסקים קטנים במתווה שלו

יוסי סעדון:  תכניסו גם את החוץ בנקאיים

יוסי סעדון:  זה הדבר הכי פשוט

יוסי סעדון:  לנו זה מסובך

רון כץ: למה זה מסובך לכם?     

אליהו ברוכי: אתה פוגע בהם

אליהו ברוכי:  אתה הובלת מהלך לפגוע בכל האנשים האלה

רון כץ: פתאום זה מסובך? למה?     

יוסי סעדון: אני אמרתי את זה מהתחלה

רון כץ: למה זה מסובך?     

יוסי סעדון: מהתחלה אמרתי שזה מסובך

רון כץ: אבל מה מסובך בזה?     

יוסי סעדון: אני אמרתי מהתחלה

יוסי סעדון:  כי אנחנו משתמשים בכלי מוניטרי שמאוד מאוד מוגבל

יוסי סעדון:  כלי מוניטרי מאוד מוגבל

איתי טמקין: סגן הממונה על התקציבים

איתי טמקין:  הפעלנו הרבה כלים ואם הוועדה רוצה לקיים דיון על כלים של משרד האוצר, בשמחה, נבוא ונציג את כל הכלים

איתי טמקין:  גם אצלנו יש דברים לשפר

איתי טמקין:  אנחנו לא מסירים אחריות מאיתנו

איתי טמקין:  הנושא הזה – סליחה שאני אומר, בנק ישראל – בכלל לא קשור למשרד האוצר

איתי טמקין:  יש כאן כלי שאתם בחרתם להפעיל, אתם קובעים לבד, לצערנו לגמרי לבד את הכללים שלו כמו שהסבירה קודם אביגיל

איתי טמקין:  תנו תשובות למה אתם לא מזיזים את הכלים לכלים שכאן נתבקשתם לתת

איתי טמקין:  תגידו שזה מסובך לכם - אמרת שזה מסובך וזאת התשובה

איתי טמקין:  להגיד משרד האוצר היה צריך לתת, זאת זריקת אחריות שלא במקום בנושא הזה

רון כץ: בנק ישראל, תשלים את דבריך בבקשה

יוסי סעדון: אני אומר באופן כללי לגבי נושא התחרות

יוסי סעדון:  נושא התחרות הוא נושא שמאוד מטריד אותנו

ולדימיר בליאק: אתה יכול להסביר למה זה מסובך?     

יוסי סעדון: כן

יוסי סעדון:  כאשר יש כלי, כשאתה משתמש בכלי מוניטרי, יש לך כללים מה אתה יכול לקבל כבטוחה כנגד כל הלוואה והלוואה שאתה נותן

רון כץ: מי קובע את הכללים?         

הוועדה למיזמים ציבוריים): אמרו לך תן את זה לבנקים, אז תן את זה לבנקים

ולדימיר בליאק: אתם בעצם קבעתם את הכללים ועכשיו אתה אומר שזה מסובך

יוסי סעדון: לא אנחנו קבענו

יוסי סעדון:  המילה מסובך אולי היא לא המילה המתאימה לכל העניין הזה

יוסי סעדון:  השאלה עד כמה זה אפשרי

יוסי סעדון:  בשבועיים האלה אנחנו בדקנו את הדברים האלה והגענו למסקנה שהדבר הזה לא אפשרי

הוועדה למיזמים ציבוריים): אני לא רוצה לשמוע את אותם משפטים כבר שמענו בדיון

הוועדה למיזמים ציבוריים):  אני רוצה שנתקדם

הוועדה למיזמים ציבוריים):  שאלנו שאלה פשוטה

הוועדה למיזמים ציבוריים):  היה כאן דיון שלם ועלו כאן על השולחן הצעות פרקטיות איך אפשר לתקן את המתווה הנוכחי

הוועדה למיזמים ציבוריים):  אני שואל שאלה פשוטה, בלי הקדמה של רבע שעה, והיא האם יש לכם נכונות לקחת חלק, איזשהו רעיון מהרעיונות שעלו כאן על השולחן, ולתקן את המתווה הנוכחי? שאלה פשוטה ואני מבקש לקבל תשובה פשוטה

יוסי סעדון: כל הרעיונות, כל הדברים שעלו כאן יועברו עכשיו מיד לדיון אצלנו, כמו שעשינו בצורה מסודרת

הוועדה למיזמים ציבוריים): דיון עם מי?     

יוסי סעדון: עם הנגיד

לינור דויטש: הרעיונות האלה עלו לפני שבועיים

יוסי סעדון: נכון

יוסי סעדון:  יש רעיונות אחרים כמו שהעלו מרשות שוק ההון והיו כאן עוד כל מיני דברים

יוסי סעדון:  אנחנו נעלה את הדברים תחת המגבלות שלנו

יוסי סעדון:      אני רוצה להגיד משהו שלדעתי הוא יותר רלוונטי בתקופת המלחמה

יוסי סעדון:  כמו שאמרתי, המטרה שלנו היא בהחלט לטפל באירוע נקודתי וזה מה שעשינו ולדעתי עשינו אותו בצורה טובה מאוד וכבר התוצאות הראשונות שאנחנו מקבלים מעידות על כך

יוסי סעדון:      באופן כללי – וכאן הוועדה כנראה תידרש לעשות – זה עניין של הטווח הארוך

יוסי סעדון:  אנחנו מטפלים בנושא האיגוח שזה נושא שהוא מאוד מאוד קריטי והוא יעזור הרבה לחוץ בנקאיים

יוסי סעדון:  זה דבר שהם יכולים להיכנס אליו

יוסי סעדון:  שוב, אנחנו עובדים במלוא המרץ בעניין הזה

יוסי סעדון:  אנחנו מדברים על השטיח האדום שאנחנו פרסנו

יוסי סעדון:  לא כל גוף חייב להיות בנק אבל כדי שיוכל לעבוד, כדי שיוכל לתת אשראי בזול – וזה העניין של התחרות והטווח הארוך – המקור הכי זול הוא הפיקדונות

יוסי סעדון:  כדי לקבל פיקדונות, בדחילו ורחימו, מדובר בכספי ציבור

יוסי סעדון:  יש מתווה שאנחנו הכנו לגופים הללו שרוצים להיכנס למתווה הזה שאלה למעשה חכ"אות

שלום דנינו: אתה לא יכול להטיל עלינו חוסר אחריות על כספי ציבור

יוסי סעדון: חס וחלילה

שלום דנינו: זה לא מה שאנחנו מבקשים

יוסי סעדון: אני מקבל

יוסי סעדון:  להפך

שלום דנינו: ברגע שאתה מצהיר אנחנו אחראים, לכאורה זאת טעות שלנו

יוסי סעדון: לא

יוסי סעדון:  חלילה

יוסי סעדון:  אני אומר אנחנו

לינור דויטש: איזה מתווה הכנתם לחכ"אות?     

יוסי סעדון: לחכ"אות יש מתווה שהוא למעשה מקל מאשר בנקים

יוסי סעדון:  אתם מוזמנים לבוא

יוסי סעדון:  אתם מכירים טוב את המתווה הזה

לינור דויטש: יש משהו כתוב? שלחתם לנו?     

יוסי סעדון: אנחנו צריכים לשלוח? באמת

יוסי סעדון:  כל דבר אנחנו? אנחנו גם נבוא אליכם?      

רון כץ: לא

רון כץ:  רק תענו לטלפון ותקבלו אותם לפגישות

לינור דויטש: נפגשנו עם הפיקוח על הבנקים

יוסי סעדון: אתם מוזמנים להיפגש ואתם יודעים טוב מאוד על המתווה הזה

לינור דויטש: אין מתווה סדור וזה מה שהוועדה ביקשה, שבפברואר יוצג לה

הוועדה למיזמים ציבוריים): גם אמרנו עד פברואר נקיים פגישות כדי לקבל את הניירות

יוסי סעדון: יש רשימה של כלים לטיפול בעניין של הטווח, התחרות בטווח הארוך

יוסי סעדון:  להגיד שזה מספיק? אני לא יודע

יוסי סעדון:  יכול להיות שגם אחרי כן זה לצערי זה לא מספיק ונצטרך לעשות עוד דברים אחרים, אבל רבותיי, אנחנו במלחמה

רון כץ: אוהד שאל שאלה פשוטה

רון כץ:  הוא שאל האם אחרי כל מה ששמעתם כאן היום, האם יש משהו שאתם חושבים שאולי לא חשבתם עליו ברצון הטוב שלכם לעזור לכולם? אולי לא חשבתם עליו ואתם רוצים להגיד שהנה, יש כאן רעיון טוב?     אני אכוון אותך אולי לשטרום שאני חושב שיש לו רעיונות טובים

רון כץ:  הוא עשה את זה בעבר

יוסי סעדון: אני לא יודע אם לשטרום היו רעיונות טובים כי מ-2015 לא ראיתי שהתחרות השתפרה יותר מדי

הוועדה למיזמים ציבוריים): האם לקחתם מכאן משהו?     

דרור שטרום: אולי אם תקרא את הדוח שכתבתם, תבין

דרור שטרום:  הוכחנו בוועדת הכספים איך התחרות השתפרה

יוסי סעדון: בינתיים מ-2015 אנחנו נמצאים באותו מקום

הוועדה למיזמים ציבוריים): זאת לא השאלה

הוועדה למיזמים ציבוריים):  השאלה היא האם לקחת מכאן משהו

קריאה: בתחום הסליקה התחרות לא השתפרה? היא השתפרה

קריאה:  ירדו עמלות הסליקה ולא קרה שום דבר

קריאה:  כולם ממשיכים להרוויח

יוסי סעדון: לא דיברנו על הסליקה

רון כץ: אני רוצה לחזור לשאלה של אוהד כי היא שאלה נכונה והיא במקום

רון כץ:  האם שמעת כאן משהו שאתה חושב שהוא דבר נכון ואולי כדאי לחשוב עליו ולקחת אותו לתשומת ליבכם ולעשות שינוי?     

שלום דנינו: גם אם זה מחייב לשנות אחד מהכללים שלכם כי אתה אומר שאתה צמוד לכללים, שאתה קובע אותם וזה לא מסתדר עם הכללים

ולדימיר בליאק: ואז זה יהיה פחות מסובך

יוסי סעדון: אנחנו בבנק ישראל עובדים בצורה מאוד רצינית ולא שולפים מהשרוול

יוסי סעדון:  אני לא אשלוף עכשיו מהשרוול ואומר שהכלי הזה טוב והכלי הזה לא

יוסי סעדון:  אנחנו לוקחים את כל הדברים ונכניס אותם אלינו לדיון ונראה

יוסי סעדון:  יכול להיות שאנחנו נגיע למסקנה ונהיה מספיק אמיצים לבוא אליכם גם בפעם הבאה ולהגיד סליחה, לא מצאנו

שלום דנינו: אני חושב שתהיו אמיצים אם תגידו שמצאתם

שלום דנינו:  לזה צריך אומץ

יוסי סעדון: יש גופים שיש להם את היכולות ואת הגמישות הזאת וחלקם נמצאים כאן סביב השולחן

יוסי סעדון:  אם הם מבקרים אותנו, אני אומר שהם יכולים גם לבוא ולהציע את ההצעות שלהם

יוסי סעדון:  כמו שטיפלו בקבלנים

רון כץ: זה לא קשור

מירי רגב: בקשה אחת

מירי רגב:  שהגופים יגיעו אלינו

מירי רגב:  אותם גופים שחושבים שהעסקה הזאת - - -     

רון כץ: איך הם יגיעו אליכם אם אתם לא קובעים איתם פגישה? הנה, הם כאן

רון כץ:  רשות התחרות וכולם אומרים שרצו להיפגש איתכם

קריאה: אנחנו מפוקחים על ידי רשות שוק ההון

קריאה:  יושב כאן סגן בכיר

קריאה:  אנחנו עובדים מולם

קריאה:  נתנו להם את כל ההצעות

קריאה:  בנק ישראל לא נפגש איתם

רון כץ: ברור שלא

שלום דנינו: אולי זה חלק מהאומץ שאתם צריכים לקחת

מירי רגב: רק כדי להיות יעילים

מירי רגב:  אנחנו מציעים לגופים, שחושבים שהכלי שנתנו לא מתאים להם, לבוא אלינו כדי שנוכל להסביר להם

רון כץ: איך באים אליכם? אני שואל ברצינות

רון כץ:  אולי קיבלנו משהו פרקטי כי פולקמן אמר שהוא פנה אליכם ולא הצליח

רון כץ:  איך פונים אליכם?     

מירי רגב: אפשר לפנות אלינו

רון כץ: איך?     

הוועדה למיזמים ציבוריים): היא אומרת שהם יפנו כדי שהם יסבירו להם שזה כן טוב

רון כץ: אני רק רוצה לדעת איך מגיעים אליהם

רון כץ:  אני פותח דלת, חלון, חריץ

רון כץ:  איך מגיעים אליכם?     

מירי רגב: אפשר להגיע אלינו בפשטות

רון כץ: איך? למי פונים?     

קריאה: אתה רוצה את הנייד?     

רון כץ: כן, אני רוצה שיהיה להם את הנייד

הוועדה למיזמים ציבוריים): בכניסה לבנק ישראל יש תיבת דואר ירוקה

הוועדה למיזמים ציבוריים):  עיריית ירושלים מפנה אותה פעם ב-

משה שמיר: לובי 99

משה שמיר:  יש לנו פתרון אולי קצת יצירתי ולא קונבנציונאלי

משה שמיר:  אמנם חברות האשראי החוץ בנקאי לא מצליחות להשיג את האג"ח הסחיר כדי להשתתף ב-ריפו, והן גם לא מצליחות להשיג את ההשאלות מהגופים המוסדיים, יש גוף אחד שיושב על נכסים כאלה בשווי של 86 מיליארד שקלים וזה בנק ישראל

משה שמיר:  הוא יושב על אג"ח ממשלתי, הוא יושב על אג"ח קונצרני, הוא עצמו יכול להשאיל להם כדי שהם יפקידו ב-ריפו

משה שמיר:  אמנם זה קצת עסקה סיבובית, אבל הדבר הזה קיים

שלום דנינו: אתה יצירתי

משה שמיר: הדבר הזה אפשרי

משה שמיר:  יש להם 86 מיליארד שקלים

רון כץ: זה באמת קצת לא פרקטי

לינור דויטש: השאלה בתשלום

רון כץ: אבל הם לא רוצים לקחת סיכון

זהר בוצר שלו: רציתי רק לומר שבנק ישראל אומר שהוא יבחן את הפתרונות שהוצעו

זהר בוצר שלו:  זה נאמר גם בדיון הקודם ואנחנו נמצאים במצב שכל פעם כשמגיעים לעת חרום, זה קרה גם בקורונה, מה שקורה זה שהכלים המיידיים הם רק מופנים כלפי הבנקים

זהר בוצר שלו:  ברור שצריך למצוא פתרון ומענה מיידי כרגע, אבל צריך גם לחשוב באופן כללי

זהר בוצר שלו:  כמו שאמר דרור שטורם, יש עתות חרום במדינה וצריך לחשוב על פתרון כללי לסיטואציה הזאת כדי שלא נגיע לכאן כל פעם ובינתיים הבנקים מקבלים את המשאבים, מקבלים את הפתרונות ומתחילים לעבוד ונותני אשראי חוץ בנקאיים נשארים בעמדת נחיתות

יוסי סעדון: איפה אתם הייתם מאז התיקון ועד עכשיו?     

הוועדה למיזמים ציבוריים): רשות התחרות, אני רוצה לבקש ממך

הוועדה למיזמים ציבוריים):  שוב, זה נכון, זה לא מהלך עכשיו בהקשר של המלחמה אלא זה משהו הרבה יותר עמוק מזה

הוועדה למיזמים ציבוריים):  אני הייתי רוצה לקבל מכם איזשהו נייר מסודר שמסביר איך אפשר לחזק היום את רשות התחרות ולתת לה הרבה יותר כלים ושיניים גם אל מול גופים אחרים

יוסי סעדון: ואת התחרות

יוסי סעדון:  לא רק את הרשות לתחרות

הוועדה למיזמים ציבוריים): אין בעיה

הוועדה למיזמים ציבוריים):  בסדר

הוועדה למיזמים ציבוריים):  באמת, תכנינו איזה מסמך מסודר ותאמרו איך אפשר לחזק אתכם כדי שההמלצות שלכם לא יהיו רק המלצות שנזרקות לחלל האוויר ושום דבר לא קורה איתן

הוועדה למיזמים ציבוריים):  צריך לבנות כאן איזשהו מהלך שמחזק את הדבר הזה

זהר בוצר שלו: באופן כללי ולא רק בתחום הפיננסי

הוועדה למיזמים ציבוריים): אופן כללי

הוועדה למיזמים ציבוריים):  כן

הוועדה למיזמים ציבוריים):  אני מאתגר אתכם לעזור לכם לחזק את המקום שלכם בהקשרים האלה

רון כץ: חברים, אני מאוד מברך על הדיון החשוב הזה

רון כץ:  אנחנו רואים שבכל דיון כזה אנחנו מקלפים עוד שכבה בדרך שאולי נמצא לה פתרון

רון כץ:  אני חושב שרשות התחרות היא אחת הרשויות החשובות ביותר שיש במדינת ישראל והיא צריכה להיות הרבה יותר חזקה

רון כץ:  צריכים להקשיב לה וגם אם עדיין בחוק אין לה שיניים, צריכים לכבד את חוות דעתה

רון כץ:  לא יכול להיות שיהיו לנו את כל משרדי הממשלה הרלוונטיים - כי גם האוצר כאן בפנים – שאומרים שהמתווה הזה פוגע בתחרות ואתם עדיין תאמרו לא, זה לא פוגע בתחרות

הוועדה למיזמים ציבוריים): אפילו אמירה יותר חמורה מזה

הוועדה למיזמים ציבוריים):  זה לא רק פוגע בתחרות אלא בסוף זה גם פוגע בעסקים שלהם אנחנו רוצים לעזור

הוועדה למיזמים ציבוריים):  זאת הנקודה

רון כץ: בדיוק מה שרציתי לומר

יוסי סעדון: אנחנו עזרנו ל-90 אחוזים ואתם מדברים על חמישה אחוזים

רון כץ: אנחנו שומעים את כל הגופים המפוקחים, הלא מפוקחים, העסקים היותר גדולים, החברות הבורסאיות, החברות הפחות גדולות, כולם פה אחד אומרים שהמתווה הזה לא רלוונטי להם אלא זה רלוונטי רק לבנקים וזה נותן יתרון לא הוגן לבנקים

רון כץ:       מכאן אני קורא לכם בפעם האחרונה

רון כץ:  מחר יש לנו דיון ואנחנו רוצים לדעת אם מכל הדברים ששמעתם כאן אימצתם משהו

רון כץ:  לא אימצתם משהו – זאת זכותכם, אתם יכולים לעשות מה שאתם מבינים, אבל גם אנחנו יודעים לעשות מה שאנחנו מבינים

רון כץ:  הצעת החוק - יושב כאן איתי עצמון היועץ המשפטי של הוועדה כבר שמע וקיבל מאיתנו טיוטה ראשונה – תוגש בשבוע הבא על ידי הקואליציה והאופוזיציה ותחייב אחוז משמעותי מהקרן הזאת להגיע לכל אותם הנציגים שיושבים ליד השולחן

רון כץ:  אני לא רוצה להגיע לזה, נתנו דחייה כי רצינו שזה יבוא מכם

רון כץ:  אני אומר לכם שוב ששנינו לא רוצים להגיש את הצעת החוק הזאת אבל אם לא תהיה ברירה, היא תוגש ביום שני

יוסי סעדון: יש משהו שהתעלמת ממנו וגם זאת הצעה שעלתה כאן

יוסי סעדון:  הנושא הזה שמי שיכול לסייע בעניין הזה, זה עניין פיסקלי, זה האוצר

רון כץ: אני פונה אליכם ואני אומר לכם תעשו שולחן עגול

יוסי סעדון: אבל אתה מסכם את הדיון בצורה הזאת כאשר נשמעו טענות אחרות

רון כץ: הנה, אני אומר לך במשפט הבא שלי

רון כץ:  המשפט הבא שלי הוא בדיוק זה

רון כץ:  אני רוצה לשמוע בישיבה הבאה אותה נקיים בעוד שבועיים וזה יהיה הדיון האחרון בנושא הזה אליו יגיע הנגיד

שלום דנינו: הנגיד יגיע?     

רון כץ: הנגיד יגיע

רון כץ:  הוא יכול לבחור אם להגיע

רון כץ:  אם הוא לא יגיע, אנחנו יודעים בכנסת להתנהג וגם לעבוד

רון כץ:  אנחנו רוצים לשמוע בעוד שבועיים על השולחן, על הדרך ועל הטלפון אליו מתקשר כל מי שרוצה להתקשר ולא מצליח להגיע למשרדי הממשלה שישבו ביחד ועל פתרון משמעותי ארוך טווח שלא נגמר לנו עוד חודש-חודשיים ומאריכים אותו אלא פתרון לכולם, לכל מי שיושב סביב השולחן הזה כי מי שיושב סביב השולחן הזה פוגש את אותה קוסמטיקאית, את אותה מכולת, את אותו סופר, את אותה מסעדה שאף בנק לא רוצה לעבוד איתם

רון כץ:  למרות שאתם חושבים שרוצים לעבוד איתם, אף אחד לא רוצה לעבוד איתם

רון כץ:  הבנקים שהגיעו לכאן באומץ – ואני מברך אותם על כך – אומרים תפתחו את השוק לתחרות וכי זה לא מפריע להם

רון כץ:  אתה יודע למה הם אומרים את זה? כי הם לא רוצים להתעסק עם הלקוחות האלה

רון כץ:  הם רוצים שתהיה להם אפשרות לעזור להם כי זה מוריד מהם את העומס

רון כץ:      אנחנו יחד לא נרפה מזה עד שלא נמצא פתרון לאותם עסקים קטנים, עד שנפתח את התחרות ועד שבאמת נדאג לאותם אנשים שבאמת צריכים את זה וקורסים תחת הנטל - כמו המילואימניקים שהם אנשי עסקים ועכשיו נלחמים - שהם לא יעברו את הבירוקרטיה שהם עוברים היום כי אנחנו נעשה את החיים שלהם הרבה יותר קלים

רון כץ:  האשראי יהיה הרבה יותר זול ואתם תצטרכו לשתף פעולה

רון כץ:      אני מפציר בכם שלא תגררו אותנו לכלים פרלמנטריים כשאפשר לעבוד ביחד

רון כץ:  אני באמת מאמין ברצון טוב, אני באמת מאמין בשיתופי פעולה ואצלכם פשוט צריך לפתוח את הדלת תרתי משמע ולהיפגש ולשמוע את האנשים

רון כץ:      תודה רבה ויום טוב